NBS: paketići za decu i omladinu sa smetnjama u razvoju – Balkanekspresrb.rs\nAkcija „Paketić za nepoznatog druga“ se realizuje već desetu godinu zaredom. Zaposleni u Narodnoj banci Srbije u ovoj akciji svake godine učestvuju u sve većem broju iskazujući na taj način visok stepen društvene odgovornosti i osetljivosti za potrebe najugroženijih socijalnih grupa\nInfo: PRESS SLUŽBA NBS\nU TRADICIONALNOJ akciji „Paketić za nepoznatog druga“ zaposleni u Narodnoj banci Srbije pripremili su više od 360 novogodišnjih paketića za decu i omladinu sa smetnjama u razvoju iz domova širom Srbije.\nDeo paketića je podeljen mališanima iz dnevnog boravka „Neven“ u Pančevu 22. decembra, dok će podela za štićenice Doma „Sveta Petka“ kod Paraćina biti organizovana 6. januara, a za štićenike Doma „Veternik“ kod Novog Sada 15. januara.\nAkcija „Paketić za nepoznatog druga“ se realizuje već desetu godinu zaredom. Zaposleni u Narodnoj banci Srbije u ovoj akciji svake godine učestvuju u sve većem broju iskazujući na taj način visok stepen društvene odgovornosti i osetljivosti za potrebe najugroženijih socijalnih grupa.\nMališani čiji roditelji rade u Narodnoj banci Srbije prikupili su slatkiše, igračke i odeću da bi prazničnu radost podelili s nepoznatim drugovima. Zaposleni su i ovaj put svojim ličnim angažovanjem doprineli nastavku tradicije društveno odgovornog ponašanja koje Narodna banka Srbije kao institucija neguje od početka svog rada.♦


Vesti online / Vesti / Srbija / Iza kulisa posete turskog predsednika Srbiji: Erdogan širi Otomansko carstvo\nPompeznu dvodnevnu posetu predsednika Turske Redžepa Tajipa Erdogana Srbiji domaća i strana štampa okarakterisala je kao neku vrstu obnove Otomanske imperije, odnosno nameru širenja političkog uticaja na Balkanu jačanjem ekonomskih veza.\nStigao sultan: Počasni stroj za Redžepa Tajipa Erdogana\nSpoljnopolitički komentator Boško Jakšić smatra da je ekonomska saradnja dobrodošla posrnuloj srpskoj privredi, ali je loš signal radovanje Aleksandra Vučića poseti Erdogana koga Zapad optužuje za gušenje demokratskih sloboda.\n- Optužba o težnji za obnovom Otomanske imperije opravdana je u jednom segmentu, a to je da Erdogan ulaže u delove Balkana nastanjene većinski muslimanskim stanovništvom. To potvrđuje i njegov odlazak u Novi Pazar i iskazivanje brige za taj deo Srbije, čime poručuje da na tamošnji živalj gleda kao na svoju decu - kaže za "Vesti" Jakšić.\nTrn u oku Brisela\n- Turska u svetu prednjači u procentu uhapšenih novinara i stepenu gušenja demokratskih sloboda što je udaljava od EU. Erdogan kaže da im EU ne treba i približava se Rusiji i Vladimiru Putinu koji slično vlada. Vučiću je omiljen mađarski premijer Viktor Orban, a sada se raduje Erdoganu čime šalje signal da je oseća da je blizak toj vrsti političara, što nije dobro - zaključio je Jakšić.\nStigli i ministri\nTurski predsednik poveo je u Srbiju 185 privrednika i osam ministara i ne krije da je prvenstveno zainteresovana za projekte vezane za Sandžak, odnosno za Novom Pazaru najbliži aerodrom u Lađevcima kod Kraljeva (koristi ga i Vojska Srbije) i projekte autoputeva Tutin - Novi Pazar - Sjenica i Beograd-Sarajevo.\n"Kosovo je Turska"\nOdnosi turskog i srpskog predsednika nisu oduvek bili dobri. Prvi čovek Turske je 2013. u Prištini pred nekoliko desetina hiljada Albanaca poručio: "Turska je Kosovo i Kosovo je Turska!"\nVučić je tada uzalud tražio hitno izvinjenje.\nBoško Jakšić se osvrnuo i na političku dimenziju posete Erdogana. On ukazuje i da je Zapad sada sve glasniji u ocenama da je turski predsednik iskoristio prošlogodišnji pokušaj državnog udara za hapšenje oko 50.000 ljudi, odnosno svih koji su bili makar i malo kritični prema njemu. Jakšić smatra da to ukazuje na njegovu sve autoritarniju vladavinu i težnju za apsolutnom kontrolom života u Turskoj, uz obezbeđivanje novih predsedničkih mandata posle tri premijerska.\nSrbija ekonomski vazal\nMinistar trgovine Rasim Ljajić naglasio je da će Srbija dobiti do kraja godine turske fabrike tekstilne industrije u Lazarevcu i Lebanu, kao i da će biti većih ulaganja u automobilsku industriju. Napomenuo je i da su turske kompanije zainteresovane za izgradnju hotela, nekretnine i građevinski sektor.\nMeđutim, Zoran Preradović ne veruje preterano u ekonomsku saradnju Srbije i Turske, kao ni u Turski tok.\n- Ne možemo da budemo partner zemlji sa 80 miliona ljudi i respektabilnim ekonomskim potencijalom. Srpske firme mogu samo da budu podizvođač nekoj turskoj kompaniji, a to je vazalni ekonomski odnos - kaže Preradović.\nBoško Jakšić objašnjava da Turska traži nova tržišta za svoju robu u područjima s kojima je istorijski vezana.\n- Zbog ratova na Bliskom istoku zatvoreno im je to tradicionalno tržište, a imali su i težak period s Rusijom, pa im je u ekonomskom smislu važan Balkan - kaže Jakšić.\nUrednik spoljnopolitičke rubrike "Nina" Zoran Preradović misli je da je Erdoganova poseta "loša vest sam po sebi" zbog niskih demokratskih potencijala i zato što je nepouzdan čak i za partnere koji su mu značajniji od Srbije, poput SAD.\n- Turska ima interese na Balkanu prvo u odnosu Bošnjake u BiH, a potom i na Kosovo - ukazao je Preradović.\nStrah od trovača\nErdogana čuva čak 50 telohranitelja kojima pomaže 3.000 srpskih policajaca. Na užas vozača, raskopane beogradske ulice su zatvarane u vreme njegovog prolaska, a na krovovima su bili raspoređeni snajperisti. Angažovani su i probači hrane u strahu od trovača. Susret sa Vučićem dogodio se u Palati Srbija, gde je priređena izložba Arhiva Srbije s hatišerifima, ustavima, kartama i diplomatskom prepiskom na staroturskom i srpskom jeziku. Izložen je i turski pečat koji je koristio Miloš Obrenović.\nSve je češća teza stranih analitičkih krugova da su "Erdogan, Orban i Vučić - diktatori u pokušaju". Istovremeno, korisnici društvenih mreža u Srbiji objavljuju fotografije Vučića koji je za prošle parlamentarne izbore obukao isti sako u kome se Erdogan nešto ranije pojavio na glasačkom mestu u Turskoj.\nMeđutim, analitičar Nikola Jovanović ukazuje na ogromnu razliku koju ne može da sakrije istovetan sako.\n- U prvih pet godina Erdoganove vlasti godišnji rast Turske ekonomije bio je 6,8 odsto. Pod Vučićem, srpska ekonomija raste 0,9 odsto - napisao je saradnik bivšeg šefa diplomatije Vuka Jeremića.\nNije ovo 1389. godina\nAleksandar Vučić je ocenio da su odnosi s Turskom važni za budućnost Srbije.\n- Nije ovo 1389. godina, kako neki misle - poručio je Vučić građanima.\nErdogana je podsetio da je deklarativno podržao njegovu vlast u vreme neuspelog puča.\n- Nemamo ništa ni sa Gulenom (navodnim organizatorom puča), niti bilo kim drugim - rekao je Vučić.\nErdogan je odgovorio da smo "posle teškog perioda došli tu gde smo sada".\n- Želimo da napravimo velike korake na Balkanu kako bi se rešili svi problemi. Zato je potrebno i da se između Sarajeva i Beograda što pre napravi put - poručio je Erdogan srpskom predsedniku.\nEKONOMIJA Šta se očekuje od Vučićeve poseteTurskoj?\nSRBIJA Vučić razgovarao sa Erdoganom o situaciji o regionu\nSRBIJA Da li su Srbi precenili uticaj Turske?


Njujork: Kuomu rok do 13. avgusta da pruži dokaze pre opoziva\nSvet Autor:Agencije05. avg. 202121:45\nPoslanici američke savezne države Njujork saopštili su danas guverneru Endrjuu Kuomu da je istraga o opozivu skoro gotova i odredili su mu 13. avgust kao krajnji rok da pruži dodatne dokaze pre konačne odluke. Kuomo je optužen da je seksualno uznemiravao žene u svom okruženju, što je on negirao i poručio da neće dati ostavku na funkciju.\nOd marta, sudski komitet skupštine Njujorka istražuje da li ima osnova za opoziv demokratskog guvernera zbog optužbi za seksualno uznemiravanje 11 žena, obmanjivanja javnosti oko izbijanja žarišta kovida-19 u staračkim domovima i korišćenja državnih resursa i osoblja za njegov posao oko knjige, vredan pet miliona dolara, preneo je AP.\nU današnjem pismu, pravna firma koja je vodila istragu, Dejvis Polk & Vordvel, podsetila je pravni tim Kuoma da je sudskim putem zatražila određena dokumenta i očekuje „punu saradnju guvernera“, ali da mu je vreme da odgovori skoro isteklo.\n„Želimo da vas informišemo da se istraga bliži kraju, kao i da će skupština uskoro razmatrati opoziv vašeg klijenta. Shodno tome, pozivamo vas da pružite bilo kakve dodatne dokaze ili pisane dokumente koje biste želeli da komitet razmotri pre nego što se završi posao“, navodi se u pismu.


Živković: Imam osećaj da ću dati gol Norvežanima – Sport – Dnevni sportski list\n26. новембра 2020. 2:35 AM\nBEOGRAD – Mladi fudbalski reprezentativac Srbije Andrija Živković izjavio je danas da sa nestrpljenjem isčekuje utakmicu sa Norveškom u baražu i poručio da će ekipa uraditi sve da izbori plasman na šampionat Evrope 2017. godine.\n“Iskreno, jedva čekam da zakoračim na stadion Partizana sa kojeg imam samo lepe uspomene. Sigurno ću biti veoma uzbuđen. Mislim da smo zaslužili da tribine budu popunjene i mogu da obećam da ćemo pružiti sve od sebe da ostvarimo pozitivan rezultat. Ogromna je želja svih momaka u ovoj selekciji da se nađemo na završnom turniru”, rekao je Živković, a prenosi sajt FŠ.\n“Ne bih da obećavam, ali imam osećaj da će se to promeniti u jednom od predstojeća dva duela sa Norvežanima”, zaključio je Živković.


Skupština Brčko distrikta / Скупштина Брчко дистрикта - DOGOVORENA IZRADA NOVIH STUDIJSKIH PROGRAMA EKONOMSKOG FAKULTETA\nPredsjednik Milić rekao je da je na sastanku dogovoreno da se u narednih 30 dana sačine nacrti odgovarajućih studijskih smjerova koji će se ponuditi u skladu sa zakonskom procedurom na usvajanje kako bi se već od naredne godine studentima mogli da ponude novi studijski programi.\n„Ono što je za nas značajno jeste da imamo podršku grada Istočno Sarajevo, gdje je matično sjedište Univerziteta, i ja se nadam da je ovo početak jedne uspješne priče kada je u pitanju unapređenje javnog visokog obrazovanja na prostoru Distrikta Brčko koje je ključno za razvoj i unapređenje svake zajednice pa tako i Distrikta Brčko“, rekao je Milić i dodao da je ovo početak šire saradnje između Brčkog i Istočnog Sarajeva i u drugim oblastima.\nRektor Univerziteta u Istočnom Sarajevu prof. dr. Milan Kulić rekao je da još nisu definisani smjerovi koji bi se izvodili na Ekonomskom fakultetu u Brčkom, koji pripada Univerzitetu Istočno Sarajevo te da je to obaveza Nastavno-naučnog vijeća Ekonomskog fakulteta koju moraju da ispune u predviđenom roku i da će imati podršku Senata.\nGradonačelnik Istočnog Sarajeva Ljubiša Ćosić istakao je da je grad na čijem je čelu podržao aktivnosti predsjednika Skupštine Distrikta Siniše Milića i rukovodstva Ekonomskog fakulteta u Brčkom da unaprijede program rada i povećaju broj studenata te da će saradnja između dva grada biti nastavljena i poboljšana u korist njihovih građana.


Poboljšan rejting Srbije - Ekonomija - Dnevni list Danas\nPočetna » Ekonomija » Poboljšan rejting Srbije\nDan i Bredstrit (Dun & Bradstreet), jedna od vodećih bonitetnih kuća na svetu, svrstala je Srbiju u grupu zemalja sa umerenim rizikom poslovanja.\n1Piše: N. D. 30. maja 2017. 21.46\nIstoj grupi u regionu pripadaju i Hrvatska, Bugarska, Mađarska, Makedonija i Albanija. Bolji rejting u regionu imaju Slovenija i Rumunija, koje su okarakterisane kao zemlje blagog rizika, saopštila je kompanija Bisnode, partner Dana i Bredstrita u Srbiji. Niži rejting od Srbije u regiji ima Bosna i Hercegovina kao zemlja vrlo visokog rizika.\nOvog meseca rejting je smanjen Albaniji usled političke nestabilnosti. Nakon godišnjeg rasta od 2,5 odsto u poslednjem kvartalu 2016. godine izgledi za srpsku privredu su poboljšani pa ova bonitetna kuća predviđa rast od 3,0 odsto u 2017-oj i 3,3 odsto u 2018-oj godini. Srbija je, kako se navodi, popravila i položaj po indeksu percepcije korupcije , budući da je u prošlogodišnjem izveštaju od 176 zemalja sveta bila na 78. mestu a sada je na 72. mestu. I pored toga, Srbija se i dalje nalazi iza svih članica EU i zemalja u regionu, osim Bosne i Hercegovine (76), Albanije (88) i Kosova koje je dato kao zasebno (103).\n31. maja 2017. u 13.45\nPozdravljam svako poboljsanje situacije kad bi moglo jos malo brze bilo bi jos bolje.


Tanjug 6. decembra 2019. 12:29\nNOVI SAD – AIK banka je donirala Nacionalnom udruženju roditelja dece obolele od raka (NURDOR) milion dinara na aukciji i gala donatorskoj večeri koju je NURDOR organizovao uz podršku kompanije MK Grupa u hotelu Šeraton u Novom Sadu.\nPored predstavnika NURDOR-a, svečanoj aukciji prisustvovao je i Periša Ivanović, pomoćnik pri Izvršnom odboru AIK banke, koji je tom prilikom podsetio da Banka kontinuirano učestvuje u akcijama ovog tipa i istakao da je posebno ponosan na one koje su usmerene ka najmlađima.\n„Ove godine odlučili smo da pred novogodišnje praznike obradujemo NURDOR i sva prikupljena sredstva usmerimo ka izgradnji nove Roditeljske kuće u Beogradu“, rekao je Ivanović, navodi se u saopštenju AIK banke.\nDodao je da se AIK banka na ovaj način trudi da motiviše i druge kompanije i pojedince da pomognu koliko su u mogućnosti.\n„Nadamo se da će još jedna Roditeljska kuća pomoći NURDOR-u da olakša deci i roditeljima lečenje, i da će i deca koja to do sada nisu bila u mogućnosti, moći da se leče u kućnim uslovima“, poručio je Ivanović.\nOve godine, AIK banka je izdvojila više od 200.000 evra za različite društveno odgovorne aktivnostim nastojeći da bude oslonac društvu, pogotovu mladim ljudima i deci, i nastaviće i u narednom periodu da na ovaj način pomaže i doprinosi društvu, poručuju iz te banke.\nJoland Korora, predsednica Upravnog odbora NURDOR-a, zahvalila se AIK banci što je svoja sredstva usmerila ka izgradnji još jedne Roditeljske kuće, ukazujući na važnost podrške deci oboleloj od raka i njihovim roditeljima.\nPrva roditeljska kuća na teritoriji Vojvodine osnovana je 2013. godine u Novom Sadu, kada je Miodrag Kostić, predsednik MK Grupe, svoju porodičnu kuću vrednu 1,5 milion evra, ustupio na korišćenje Institutu za zdravstvenu zaštitu, dece i omladine Vojvodine u Novom Sadu, u saradnji sa NURDOR-om. Namenjena je deci koja dolaze iz unutrašnjosti u pratnji roditelja, tokom njihovog lečenja od malignih oboljenja, a do sada je, pod okriljem ovog doma, svoje mesto našlo više od 80 porodica.


Prema podacima Ministarstva za poslovnu, energetsku i industrijsku strategiju prosečna dnevna prodaja motornih goriva na uzorkovanim benzinskim pumpama u Velikoj Britaniji krajem maja premašila 20.000 litara, što je najviši nivo od februara 2020. godine, prenosi Rojters.\nCena bezolovnog benzina u Ujedinjenom Kraljevstvu skočila je na 1,29 funti po litru (1,5 evra), na najviši nivo od avgusta 2019. godine, prema podacima RAC fondacije. Cena dizela na pumpama iznosi oko 1,31 funti po litru (1,53 evra).\nPotrošnja goriva u Britaniji je oštro pala u martu 2020. godine, pošto je vlada uvela stroge mere ograničenja kretanja. Prodaja dizela se tada stropoštala sa prosečnih 12.000 litara dnevno sredinom marta na 1.400 litara mesec dana kasnije, dok je prodaja benzina u istom periodu pala sa 7.000 na 1.100 litara.\nOd 17. maja ove godine, ljudi u Engleskoj ponovo mogu, prvi put posle višemesečne zabrane, da se okupljaju u zatvorenom prostoru, tako da i pabovi, kafići i restorani smeju da primaju goste unutar objekta.\nVelika Britanija vesti Ujedinjeno kraljevstvo Velika Britanija Potrošnja goriva


PUPS predlaže da dijaspora ulaže u seoske zadruge\nBeta 27. oktobra 2017. 13:25\nUlaganje srpske dijaspore u seoske zadruge, za šta ima patriotskih ili sentimentalnih motiva, bio bi i isplativ poslovni potez ljudi iz rasejanja, ocenila je danas Partija ujedinjenih penzionera Srbije (PUPS).\nU saopštenju se navodi da bi, posle pozitivnih ocena ljudi iz dijaspore na ideju da deo sume od blizu četiri milijarde dolara koje svake godine šalju u Srbiju usmere i u obnovu, osnivanje i razvoj zadruga, sledeći korak trebalo da bude stvaranje povoljne klime za ulaganje u opštine iz kojih su poreklom, a koje su napustili mahom iz ekonomskih razloga.\nPUPS podseća da je pre 1980-ih godina najjači emigrantski talas bio iz istočne i centralne Srbije – iz današnjeg Borskog, Braničevskog i Pomoravskog okruga, a 1990-ih i iz južnih delova Zlatiborskog i Raškog okruga, kao i delova Pčinjskog i Jablaničkog okruga, posebno iz opština Preševo i Bujanovac.\nPo popisu iz 2011. godine, najveći procenat gradjana u inostranstvu imale su opštine Malo Crniće (33 odsto), Žabari (31 odsto) i Kučevo (30 odsto).\nČetvrtina gradjana opština Petrovac na Mlavi, Veliko Gradište, Negotin i Kladovo je dom našlo u inostranstvu, kao i 20 odsto stanovnika opština Despotovac, Svilajnac, Golubac i Žagubica.\n„Upravo su to i opštine u koje će Vlada Srbije uložiti najveći deo od 25 miliona evra za oporavak seoskih zadruga“, da bi i ti siromašni regioni dobili priliku da se ubrzano razvijaju, naveo je PUPS-a koji smatra da bi uz pomoć dijaspore taj proces bio mnogo brži i efikasniji.\nFalsifikovano najviše dinara, od deviza evri pa dolari\nSRB po rastu u trećem kvartalu verovatno najbolja u Evropi\nTegeltija sa delegacijom MMF-a:Novi aranžman u januaru\nFabrika dečje hrane- proizvodi stigli do Afrike i Azije\nSlovenija: Prodaja u ugostiteljstvu opala za trećinu


Turska za devet godina u Crnu Goru uložila 187 miliona eura - Kazaljka\nNaslovna/Novo/Balkan/Turska za devet godina u Crnu Goru uložila 187 miliona eura\nkazaljka Send an email 03.07.2019.\nPODGORICA (AA) – Vrijednost robne razmjene Crne Gore i Turske je u 2018. godini bila veća od 100 miliona eura, a u crnogorsku ekonomiju iz ove države od 2010. godine uloženo je oko 187 miliona eura, od čega 54 miliona u 2018, po čemu je ona peti najznačajniji investitor.\nOvakvi podaci saopšteni su danas tokom razgovora predsjednika Privredne komore Crne Gore Vlastimira Golubovića sa ambasadorkom Turske u Crnoj Gori Songul Ozan.\nTokom sastanka je ocijenjeno da su međudržavni odnosi Crne Gore i Turske na visokom nivou, te da postoji prostor za dodatno jačanje ekonomskih veza, čemu mogu doprinijeti i vrlo kvalitetni partnerski odnosi komora dvije zemlje. Poručeno je da će Turska i dalje podsticati kompanije da razvijaju poslovanje u Crnoj Gori, a vrata Ambasade su stalno otvorena za crnogorske privrednike koji mogu doprinijeti balansu međusobne robne razmjene.\nAmbasadorka Ozan istakla je da je intencija da se u Crnu Goru privuku ozbiljni investitori iz Turske koji će otvoriti nova radna mjesta i prenijeti bogato poslovno iskustvo.\n“Turskim kompanijma poručujem da pokrenu dugoročne, održive poslove u Crnoj Gori, u korist ekonomija naše dvije zemlje”, kazala je ambasadorka Ozan.\nGovoreći o mogućnostima saradnje u turizmu, ona je istakla da je ova zemlja prihodovala približno 30 milijardi dolara od ove privredne grane. Istakla je da su preduslovi daljeg razvoja turizma uvezivanje sa agrarom i kvalitetna putna infrastruktura, a Turska je spremna da doprinese njihovom unapređenju u Crnoj Gori.\nPredsjednik Privredne komore Crne Gore Vlastimir Golubović je saopštio da su turizam, saobraćaj, energetika i agrar prioritetne grane crnogorskog razvoja i upoznao ambasadorku sa aktuelnim projektima među kojima su izgradnja autoputa Bar – Boljare, puštanje u rad podmorskog kabla prema Italiji koji će Crnu Goru pretvoriti u energetsko čvorište, izgradnja novih elektrana iz održivih izvora, luksuznih turističkih naselja.\nNa današnji dan Ivan Grozni ubio sina\nSrbija zna nalogodavca i izvršioca ubistva Olivera Ivanovića\nBrojne delegacije položile cvijeće i odale počast žrtvama\nMuftija Trnava pozvao na borbu protiv siromaštva, korupcije i kriminala


Održani seminari za delegate i službene osobe klubova Prve lige FBiH\nU Sarajevu 04.08.2018. godine, u hotelu "Sunce" održani su redovni ljetni seminari za delegate, te službene predstavnike i komesare bezbjednosti klubova Prve lige FBiH.\nKomisija za takmičenje NS FBiH sa delegatima Prve lige FBiH izvršila je analizu takmičenja Prve lige FBiH u sezoni 2017/2018, gdje je rad delegata ocijenjen kao vrlo uspješan.\nTakođer, delegati Prve lige FBiH upoznati su za izmjenama i dopunama u Propozicijama takmičenja i odlukama IO NS FBiH i NS/FS BiH, te su dobili decidno uputstvo za obavljanje delegatske dužnosti u nastupajućoj takmičarskoj sezoni 2018/2019.\nKomisija za takmičenje NS FBiH održala je stručna predavanja i za službene predstavnike klubova Prve lige FBiH gdje su isti također upoznati sa izmjenama i dopunama u Propozicijama takmičenja i odlukama IO NS FBiH i NS/FS BiH kao i obavezama u organizaciji utakmice i dužnostima službenog predstavnika kluba.\nZa komesare bezbjednosti klubova Prve lige FBiH stručna predavanja održala je Komisija za stadione i sigurnost NS FBiH, koja je komesare bezbjednosti upoznala sa njihovim obavezama kada je u pitanju bezbjednost na utakmicama Prve lige FBiH i saradnja sa policijskim organima.


Sedam miliona za populacionu politiku opštine Lučani od nadležnog ministarstva – Info LIGA\nby Info Liga · 03/03/2020\nPredsednik opštine Lučani, Milivoje Dolović je sa Slavicom Đukić Dejanović, ministarkom za demografiju i populacionu politiku potpisao ugovor o finansiranju mera populacione politike u 2020. godini na našoj teritoriji. Ukupna vrednost ugovora iznosi preko osam miliona dinara, od čega lokalna samouprava obezbeđuje 1,2 miliona dinara a nadležno ministarstvo sedam miliona dinara.\nNaimke, opština je konkurisala za dodelu bespovratnih sredstava kod nadležnog ministarstva a koje je sredstva obezbedilo najpre, za opremanje dve sobe dečijeg vrtića u Guči u vrednosti do tri miliona dinara, zatim, za nabavku dva automobila za pomoć roditeljima dece sa smetnjama u razvoju u vrednosti od preko tri miliona dinara, kao i za edukaciju iz oblasti populacione politike u vrednosti od dva miliona.\n-Potpisivanje ovog ugovora je još jedan dokaz da je saradnja opštine Lučani sa Ministarstvom za populacionu politiku dostigla izuzetno visok nivo i da se odvija kontinuirano sa brojnim i za nas jako važnim aktivnostima. Zahvaljujući ovom ministarstvu, protekle godine su nam odobrena sredstva za izgradnju dve sobe dečijeg vrtića u Guči. Izgradnja i opremanje soba vrtića se intenzivno očekuje u narednom periodu što će nam omogućiti prijem većeg broja dece u predškolsku ustanovu iz Guče i okolnih naselja. – rekao je predsednik Dolović.\nPredsednik navodi da ćemo u narednom periodu nastojati da sa ovim ministarstvom realizujemo brojne projekte koji će omogućiti lagodnije i kvalitetnije odgajanje najmlađe generacije naše opštine.\nNext story Obezbeđena sredstva za uređenje korita Lišanske reke (VIDEO)\nPrevious story “Ajvar“ u Domu kulture Ivanjica


Nemačka i srpska komora organizuju “Serbian visions” › Made-in-Germany.rs\nNemačko-srpska privredna komora (AHK Srbija) i Privredna komora Srbije (PKS) organizuju 26. i 27. novembra drugi po redu multikongres „Serbian Visions“, u “Radisson Blu Old Mill” Hotelu u Beogradu.\nTokom dvodnevnog kongresa, u diskusijama, forumima, radionicama, prezentacijama i filmskim projekcijama učestvovaće 60 različitih nevladinih i drugih organizacija, koje će pokušati da dođu do rešenja kako da civilni sektor bude angažovaniji, privreda efikasnija a ukupni razvoj Srbije brži.\nUčesnici će razgovarati i o ljudskim pravima, ekonomiji, obrazovanju, kulturi, zdravlju, zaštiti životne sredine, evropskim integracijama, bezbednosti, inovacijama i drugim temama koje čine viziju bolje Srbije, prenosi “Kurir.\nPredstavnici nevladinih organizacija, instituta, institucija, univerziteta, stručnih asocijacija, udruženja i privrednika predstaviće na ovom kongresu svoje ideje, programe, aktivnosti, kao i mogućnosti da svojom odgovornošću, poslovanjem i edukacijom doprinesu boljitku celokupne zajednice.\nNemačko-srpska privredna komora (AHK Srbija) i Privredna komora Srbije (PKS) pozivaju građane da posete ovu manifestaciju i aktivno se uključe u sve segmente reforme društva i privrede. Ulaz za građane je besplatan i nije potrebno prijavljivanje za pojedinačne događaje.


Severna Makedonija u potpunosti vojno integrisana u NATO - Radio Luna\nPočetna Srbija i region Severna Makedonija u potpunosti vojno integrisana u NATO\nSeverna Makedonija od juče je u potpunosti vojno integrisana u NATO, što je ozvaničeno potpisivanjem zajedničke deklaracije.\nDeklaraciju su u Skoplju potpisali komandant Vrhovne savezničke komande NATO za transformaciju general Filip Lavinj i načelnik Generalštaba Armije Severne Makedonije general-pukovnik Vasko Djurčinovski.\nCeremoniji potpisivanja deklaracije u predsedničkoj rezidenciji “Vila Vodno” prisustvovali su predsednik Severne Makedonije i vrhovni komandant oružanih snaga Stevo Pendarovski i ministarka odbrane Radmila Šekerinska.\nGenerala Lavinja je neposredno pre te ceremonije u Vladi Severne Makedonije primili su premijer Zoran Zaev i ministarka Šekerinska.\nKako je istaknuto, potpisivanjem zajedničke deklaracije zvanično se zaokružuje proces vojnog integrisanja Severne Makedonije u komandne strukture i strukture snaga Alijanse.


UVOD U SVETSKI RAT: U Siriji se dogodio užasan napad, Amerikanci traže da svet reaguje.. (VIDEO) | Web-Tribune.com\nHome / TEMA DANA / UVOD U SVETSKI RAT: U Siriji se dogodio užasan napad, Amerikanci traže da svet reaguje.. (VIDEO)\n8. aprila 2018.\tTEMA DANA 1 Comment\nAmerički Stejt department nazvao je “užasavajućim” izveštaje o masovnim žrtvama u navodnom napadu hemijskim oružjem u Dumi u Siriji.\nStejt department je zatražio da svet reaguje ukoliko napad bude potvrđen i pozvao Rusiju da “odmah prestane” sa podrškom sirijskoj vladi, prenosi Rojters.\n“Ovi su navodi, ukoliko budu potvrđeni, užasavajući i zahtevaju trenutni odgovor međunarodne zajednice”, saopštila je portparolka Stejt departmenta Heder Noert.\nRojters navodi da je ona u saopštenju “citirala istoriju upotrebe hemijskog oružja sirijskog predsednika Bašara al Asada”, kao i da Asadova vlada i Rusija koja je podržava moraju da odgovaraju za to i “dalji napadi moraju odmag da budu sprečeni”.\nSirijska pobunjenička grupa Džaiš al Islam optužila je juče vladine snage da su bacile bure-bombu koja sadrži otrovne hemikalije na civile u Dumi u istočnoj Guti i da je tom prilikom, prema različitim navodima, od gušenja izazvanog nervnim gasom „sarin“ poginulo je između 40 do 80 ljudi, među njima su i deca, dok je od posledica „bure-bombi“ bačenih iz aviona, povređeno najmanje 1000 građana.\n“Asadov režim i njihovi saveznici nastavljaju sa svojim zločinima”, naveo je portparol grupe, Hamza Birkdar, za Al Hadat tv.\n“Teroristi Džaiš al Islama su u stanju rasula i njihovi mediji kreiraju fabrikovane vesti o hemijskom napadu u neuspelom pokušaju da opstruišu napredovanje sirijske vojske”, prenela je državna agencija SANA, citirajući zvanični izvor.\n“Oštro demantujemo ovu informaciju i potvrđujemo našu spremnost da pošaljemo ruske specijaliste za nuklearnu, hemijsku i biološku zaštitu u Dumu nakon što se grad oslobodi od pobunjenika da ispitaju podatke, koji će potvrditi da su ovi navodi izmišljeni”, rekao je general, prenosi TASS.\nNajmanje 70 osoba ubijeno je u navodnom napadu hemijskim oružjem na grad pod kontrolom pobunjenika u Siriji, Dumi, saopštili su spasioci i lekari, dok je sirijska vlada navode o ovom napadu nazvala “izmišljotinama”, prenosi BBC.\nPOGLEDAJTE VIDEO NA LINKOVIMA ISPOD:\nTags Amerikanci hemijsko oružje Sirija svetski rat vesti\nPrevious Još jedan auto-gigant stiže u Srbiju, u Čačku 1.000 novih radnih mesta..\nNext TRAMP NAJAVIO VOJNI SUKOB RUSIJE I AMERIKE: Asad će zažaliti zbog ovoga što je uradio- POČINJE BOMBARDOVANJE!


Federalno ministarstvo poljoprivrede, vodoprivrede i šumarstva Objavljen Program poticaja za 2020. godinu - Federalno ministarstvo poljoprivrede, vodoprivrede i šumarstva\nObjavljen Program poticaja za 2020. godinu\nProgram utroška sredstava s kriterijima raspodjele sredstava “Subvencije privatnim preduzećima i preduzetnicima – Poticaj za poljoprivredu” za 2020. godinu koji je usvojen na 210. sjednici Vlade Federacije BiH održanoj 20.02.2020.g. u Mostaru objavljen je u Službenim novinama Federacije br. 14/20 od 21.02.2020.g.\nMjere novčanih podrški koje su predviđene u Programu za 2020. godinu doprinose ispunjavanju ciljeva unapređenja poljoprivredne proizvodnje, s ciljem jačanja konkurentnosti na domaćem i inostranom tržištu, kao i povećanju ponude domaćih poljoprivrednih proizvoda uz poboljšanje kvaliteta zdravstvene i higijenske ispravnosti proizvoda.\nVisina sredstava odobrenih Budžetom Federacije BiH za 2020. godinu veća su za 18,3 miliona KM u odnosu na prošlu godinu, što predstavlja povećanje u odnosu na prošlogodišnji Program za 26,6%.U okviru modela podrški proizvodnji, povećana su sredstva za biljnu proizvodnju sa prošlogodišnjih 10.779.629,66 na 12.000.000,00 KM za 2020. godinu. Za animalnu proizvodnju je predviđen iznos od 55.500.000,00 KM. Pored Modela podrške proizvodnji, od ukupnih sredstava Programa podrški za 2020. godinu, iznos od 17.250.000 KM je predviđen za Model ruralnog razvoja, koji za cilj ima sveobuhvatan ekonomski, socijalni i kulturni napredak stanovništva ruralnih područja Federacije BiH. U skladu s tim, u okviru ovog Modela, uvode se podrške investicijama u izgradnju ili proširenje, odnosno opremanje građevinskih objekata, u svrhu obavljanja poljoprivredne proizvodnje ili prerade poljoprivrednih proizvoda i podizanje višegodišnjih nasada voćnjaka i vinograda. Kao posebna mjera uvodi se podrška legalizaciji građevinskih objekata i ispunjavanju okolišnih standarda, koja ima za cilj potaknuti legalizaciju štalskih i drugih objekata u funkciji poljoprivredne proizvodnje kako bi oni, između ostalog, stekli pravo na uvrštavanje u popis izvoznih objekata. U istoj mjeri planirana je podrška dogradnji postojećih ili izgradnji novih pomoćnih objekata za zbrinjavanje biološkog otpada i uklanjanje zagađenja koje nastaje kao posljedica proizvodnog procesa.\nU okviru ovog Programa, pokrenut će se i kreditna linija za poljoprivredu u saradnji sa Razvojnom bankom Federacije, za što je predviđen iznos od 5.000.000 KM u vidu podrške investicijskim projektima u sektoru poljoprivrede i prehrambene industrije koje kreditira Razvojna banka. Pored podrške konkurentnosti, novčane podrške za ruralni razvoj namijenjene su i zajedničkim projektima poljoprivrede i ruralnog razvoja. Ovdje se radi o zajedničkim projektima sa federalnim, kantonalnim odnosno općinskim organima za poljoprivredu i ruralnu infrastrukturu od važnosti za stanovništvo na selu.\nU okviru projekata od značaja za Federaciju BiH, ove godine su predviđena sredstva za izradu Srednjoročne strategije razvoja poljoprivrede i Program ruralnog razvoja, kao i izrada Operativnog programa zadrugarstva u Federaciji BiH i Programa uzgoja autohtonih salmonidnih vrsta riba. U okviru mjera „organiziranje poljoprivrednika“ planiran je povećani iznos podrške poljoprivrednim zadrugama za organiziranje otkupa i plasmana poljoprivrednih proizvoda od malih poljoprivrednih proizvođača. U okviru Modela ostalih vrsta podrški, podržat će se različiti programi pokretanja proizvodnje, poticanja jesenske i proljetne sjetve te mjere zemljišne politike.\nObjavljena Lista savjetodavaca


Održava se radionica za finaliziranje Zakona za Zaštitu Dece - Vijesti - Syri i Vizionit\nOdržava se radionica za finaliziranje Zakona za Zaštitu Dece\nDrač, 14-17 decembar - Syri i Vizionit u partnerstvu sa Save the Children i u saradnji sa Pravnom Kancelarijom Premijera Kosova, sprovode trodnevnu radionicu sa random grupom za finaliziranje nacrta Zakona za Zaštitu Dece.\nNa ovoj radionici su bili prisutni i predstavnici centralnih institucija poput zamenice ministra za rad i socijalno staranje, Rita Hajzeraj, direktor Pravne Kancelarije premijera, Besim Kajtazi, predstavnici Ministarstva za evropske integracije, Ministarstvo obrazovanja, Ministarstvo pravde, Osnovni sud, Tužilaštvo, Centar za socijalni rad, UNICEF, Terre de Homes kao i organizatori te podržavaoci ove radionice Syri i Vizionit i Save the Chilren.\nBesim Kajtazai, direktor Pravne Kancelarije i predsjedavajući radne grupe za Zakon za zaštitu dece je rekao “Ova radionica je bila neophodna, pošto će se postići da sa random grupom se finalizira ovaj zakon koji je veoma važan za našu decu kao i za same institucije”.\nNa drugoj strain zamenica ministra MRSS, Rita Hajzeraj je rekla da “Veoma je važno da imamo jedan dobri zakon a koji se srodan situaciji na terenu, kako bi bio sprovodljiv u praksi i našim institucijama i daću punu potrebnu podršku za to”. Ona je i zahvalila Syri i Vizionit i Save the Children za ovu radionicu, kao i druge međunarodne organizacije poput Terre de Homes i UNICEF za prethodne radionice.\nOva radionica za finaliziranjezakona za zaštitu dece održava se u okviru programa “Zajedno za dečija prava”, kojji se implementira od Syri i Vizionit u partnerstvu Save the Children na Kosovo.


Svemir je granica - Nova ekonomija\nUneo je revoluciju u bezbedni transfer novca preko interneta, osnovao prvu privatnu kompaniju koja je lansirala raketu u svemir, dizajnira i proizvodi električne automobile najnovije generacije. Veliki je poštovalac naučnika Nikole Tesle, planira da kolonizuje Mars, plaši se gubljenja kontrole nad veštačkom inteligencijom, a poznat je i po tome što je sklon da kinji zaposlene. Prema procenama magazina Forbes, njegovo bogatstvo danas iznosi 11,9 milijardi dolara.\nSredinom maja objavljena je još jedna u nizu biografija koja veliča uspeh Ilona Maska, kanadsko-američkog biznismena, pronalazača i investitora koji radi kao generalni direktor aeronautičke kompanije Space X, kao direktor i dizajner proizvoda u kompaniji Tesla motors, a predsednik je i solarnog grada - Solar City.\nMask, koga smatraju jednim od najuspešnijih poslovnih ljudi današnjice, ima 44 godine i do sada je osnovao sam ili u partnerstvu revolucionarne kompanije kao što su Space X, PayPal, Tesla Motors. Ima i Musk fondaciju koja podržava projekte u oblasti obnovljivih izvora energije, istraživanja svemira, pedijatrije i naučnog i inženjerskog obrazovanja.\nOsmislio je 2013. godine futuristički superbrzi transportni sistem poznat pod nazivom "Hiper petlja" (Hyperloop). Očekuje se da prvi futuristički projekat dug 560 kilometara, koji bi trebalo da povezuje Los Anđeles i San Francisko, postane realnost 2019. godine. U pitanju je vid transportovanja ljudi u kapsulama koje će se velikom brzinom kretati kroz ogromne cevi, odnosno "petlje" koje će se prostirati na nekoliko hiljada kilometara. Mesto izgradnje je Kvej Veli u Kaliforniji, a prvih osam kilometara "petlje" čija gradnja počinje sledeće godine, koštaće 100 miliona dolara.\nOd oca Južnoafrikanca i majke Kanađanke, Ilon Mask rođen je u Pretoriji u Južnoj Africi 1971. godine, gde je živeo do kraja srednje škole. Roditelji su ga kao malog upoznali sa svetom kompjutera, pa je već sa 12 godina napravio svoju prvu video-igricu pod nazivom Blastar, koju je uspeo i da proda.\nSa 17 godina sa roditeljima se preselio u Kanadu, gde je upisao studije na Kraljevskom univerzitetu u Kingstonu u kanadskog pokrajini Ontario. Odlazi u Ameriku kako bi nastavio da studira na Univerzitetu u Pensilvaniji, gde dobija dve diplome, iz ekonomije i fizike. Primljen je 1995. godine na doktorske studije na temu fizike i energetike na univerzitetu Stenford u Kaliforniji, ali je već nakon dva dana provedena na časovima, odlučio da krene drugim putem.\nSa 24 godine napušta Stenford da bi sa bratom osnovao svoju prvu kompaniju Zip2Corporation, svojevrsni "Gradski vodič” namenjen izdavačkoj industriji.\nU početku mu je išlo veoma teško, imao je studentske dugove, kompanija se razvijala sporije nego što je planirao, pa je živeo u kancelariji kako bi držao troškove pod kontrolom. Ipak, uspeo je da potpiše ugovore sa magazinima New York Times i Chicago Tribune i privuče investitore da ulože 3,6 miliona dolara u kompaniju, kad su skoro sve vodeće izdavačke kuće u Americi kupile njihov proizvod.


Bešlić razgovarao s predsjedavajućim britanskog parlamenta u IPU – dijalogin.tv\nBešlić razgovarao s predsjedavajućim britanskog parlamenta u IPU\ndijalogin Objavljeno 29/05/2018\nTokom susreta bilo je riječi o političkim prilikama u Mostaru, procesu obnove, kao i o funkcionisanju grada\nGradonačelnik Mostara Ljubo Bešlić primio je u Gradskoj vijećnici članove delegacije britanskog parlamenta u Interparlamentarnoj uniji (IPU) na čelu s predsjedavajućim Nigelom Evansom.\nTokom susreta bilo je riječi o političkim prilikama u Mostaru, procesu obnove, kao i o funkcionisanju grada.\nKako je saopšeno iz Ureda za informisanje Grada Mostara, Bešlić je goste iz Britanije upoznao s činjenicom kako Mostar nije imao lokalne izbore kao i o pregovorima koje vode parlamentarne stranke, a na tragu provedbe odluke Ustavnog suda BiH.\nNaglasio je kako su se tokom brojnih stranačkih razgovora iskristalizirala dva prijedloga, oko kojih se svi slažu te da bi se mogao postići dogovor.\nEvans je zahvalio u ime svojih kolega na informacijama koje je dobio od gradonačelnik Bešlića te na njegovoj iskazanoj želji i opredjeljenju da se u Mostaru dogode svi demokratski pozitivni procesi i da se ekonomski ojača grad u što skorijoj budućnosti.\nEvans je poručio kako se ratna prošlost treba ostaviti i graditi budućnost, a da na tome cijela zajednica treba zdušno raditi.\nKao jednu od mogućnosti istakao je turizam i poručio kako će svoje pozitivne dojmove i postignuća koja su napravljena na tom polju prenijeti te da se uskoro može očekivati sve više britanskih turista u Mostaru i Hercegovini, prenosi Fena.


Bilećani potpisivali peticiju protiv Inckove odluke - Glas Srpske\nSrna 26.07.2021 22:00\nBILEĆA - U centru Bileće večeras organizovano potpisivanje peticije o neprihvatanju odluke odlazećeg visokog predstavnika u BiH Valentina Incka da nametne dopune u Krivičnom zakonu BiH, kojima se zabranjuje i kažnjava “negiranje genocida i veličanje ratnih zločinaca”.\nJedna od potpisnica peticije Zora Škipina rekla je novinarima da je došla da potpiše peticiju jer se protivi nametanju bilo čijih odluka.\n“Došla sam da podržim naše i pozivam i ostale građane da potpišu peticiju”, rekla je Škipina.\nOdbornik SNSD-a Anastasija Aleksić, koja je među prvima potpisala peticiju, pozvala je i ostale građane Bileće da je potpišu i na taj način se usprotive sramotnoj odluci visokog predstavnika.\n“Mi iz SNSD-a pružamo punu podršku našem, srpskom članu Predsjedništva BiH Miloradu Dodiku da zajednički istrajemo u borbi i usprotivimo se nametnutoj odluci visokog predstavnika”, rekla je Aleksićeva novinarima.\nOdbornik SNSD-a Ljubo Vuković rekao je da je to sramna odluka visokog predstavnika koja nije pravna, nego antidemokratska, anticivilizacijska, antisrpska i antidejtonska, koja neće nikome koristiti, te da takvo nametanje odluka nije poznato nigdje u Evropi i u svijetu.\n“Radosna je vijest iz Banjaluke što je večeras jednoglasno donijeta odluka svih parlamentarnih stranaka na sastanku kod predsjednika Narodne skupštine Republike Srpske da je to ništavna odluka visokog predstavnika”, rekao je Vuković.\nVuković očekuje da će peticiju prihvatiti i sva udruženja, nevladine i boračke organizacije i građani Republike Srpske. Očekuje da će se narod odazvati u cijeloj Republici Srpskoj i da će milion građana potpisati peticiju i na taj način reći jedno veliko “ne” Inckovoj odluci.\nVuković je dodao da je, osim u Republici Srpskoj, pokrenuto potpisivanje peticije i na više mjesta u Srbiji.


U toku pripreme za svečani defile povodom proslave Dana Republike Srpske\nStudenti Fakulteta bezbjednosnih nauka učestvovaće na svečanom defileu povodom obilježavanja 30 godina od osnivanja Republike Srpske. Peti po redu defile, i četvrti na kome učestvuje ešalon Fakulteta, biće održan 9. januara 2022. godine na Trgu Krajine u Banjoj Luci. Na…\nDekan Ćeranić učesnik međunarodne konferencije u Taškentu\nDekan Fakulteta bezbjednosnih nauka Univerziteta u Banjoj Luci prof. dr Predrag Ćeranić na poziv direktora Međunarodnog fonda duhovnog jedinstva naroda, profesora Valerija Arkadjeviča Aleksejeva, izlagao je na XXVII Međunarodnoj konferenciji, koja se u organizaciji ovog fonda održala protekle sedmice u Taškentu,…\nPoziv na prvi BizVenture onlajn šampionat\nOtvoren je poziv studentima Univerziteta u Banjoj Luci za učešće na prvom BizVenture onlajn šampionatu. Inače, šampionat se realizuje kroz projekat IT Girls. Ova igra je namijenjena svim studentima Univerziteta u Banjoj Luci koju su željni da nauče osnove preduzetništva,…\nU amfiteatru Fakulteta bezbjednosnih nauka, 8. decembra 2021. godine, Dragan Đumić je održao predavanje na temu kineskih borilačkih vještina. Dragan Đumić je majstor kungfua i trener u kungfu vušu klubu „Lotos“ iz Banje Luke, a ovom prilikom je demonstrirao nekoliko…\nCentar za preduzetništvo i transfer tehnologija Univerziteta u Banjoj Luci u saradnji sa Inovacionim centrom Banja Luka, organizuje program „3D Akademija i moja praksa“. Program se realizuje uz podršku Ministarstva porodice, omladine i sporta u Vladi Republike Srpske. Šta je…\n7. novembra 2021. godine u Koncertnoj dvorani Banskog dvora održana je svečana akademija povodom 46 godina postojanja i uspješnog rada Univerziteta u Banjoj Luci. Dva dana ranije, 5. novembra održan je pomen i polaganje vijenaca na Spomen-ploču studentima i radnicima…\nKatedra za rusistiku i Centar za ruske studije Filološkog fakulteta Univerziteta u Banjoj Luci, nizom manifestacija obilježavaju 200 godina od rođenja velikog književnika Fjodora Mihajloviča Dostojevskog. Program traje od 3. do 26. novembra 2021. godine, a sve aktivnosti će biti…\nU okviru ERAZMUS+ programa – kreditna razmjena – raspisan je konkurs za razmjenu studenata na sljedećim univerzitetima: - Politehnički institut u Beži - Univerzitet u Rejkjaviku - Univerzitet Santijago de Kompostela - Univerzitet Sv. Kirilo i Metodije u Velikom Trnovu…\nMinistarstvo za naučnotehnološki razvoj, visoko obrazovanje i informaciono društvo Republike Srpske objavilo je 1. novembra 2021. godine, četiri konkursa za dodjelu stipendija studentima prvog, drugog i trećeg ciklusa studija u Republici Srpskoj. Studentima će biti dodijeljeno ukupno 1.065 stipendija. Konkursom za…\nOd 26. do 29. oktobra 2021. godine u posjeti Fakultetu bezbjednosnih nauka i Univerzitetu u Banjoj Luci boravili su predstavnici Tambovskog državnog univerziteta „G.R. Deržavin“ iz Ruske Federacije. Delageciju iz Rusije predvodila je prof. dr Irina Bezukladova, direktor Departamana za…


Koncert na Zidiću: Vizelj\nU petak, 11. septembra 2020. u 20:00 ispred DOB//Plato Milana Mladenovića - Pioniri novog mladog beogradskog zvuka grupa Vizelj uživo na Zidiću! Posle niza uspešnih koncerata širom regiona i Velike Britanije, 2 uspešna Hali Gali festivala i Hali Gali kompilacije, Vizelj posle duge pauze opet svira ispred Doma omladine Beograda za svoju publiku! Po britanskom časopisu “Louder Than War” su ušli u top 50 nastupa na Liverpool Sound City festivalu koji je brojao preko 400 izvođača. Članovi grupe Vizelj, Aleksa Nedić i Veljko Milinković su među organizatorima oba izdanja Hali Gali festivala kao i uspešne Hali Gali kompilacije (kompilacije najrelevantnijih mladih, ovogeneracijskih beogradskih bendova).\nKontroverznu grupu, pored izuzetnog talenta i umeća, karakterišu i nesvakidašnja fizička lepota i obdarenost članova kao i neprevaziđena spiritualna i duhovna čistoća, a muzički pravac u kojem stvaraju kritičari nazivaju “transcedentni rokenrol”. Vizelj je u svetu poznat i kao “najbolja balkanska grupa još od Bijelog Dugmeta”.\nVeljko Milinković- gitara, vokal\nAleksa Nedić – bas, vokal\nJelisaveta Todorov – bubanj


Vesti online / Vesti / Srbija / Pacoli o Dačiću: Neko ovde laže i izmišlja...\nMinistar spoljnih poslova Kosova Bedzet Pacoli reagovao je u Briseluu na izjavu šefa diplomatije Srbije Ivice Dačića o povlačenju priznanja Kosova.\nOn je naveo da to nije tačno: "Neko ovde laže I izmišlja", rekao je Pacoli novinarima.\nOn je rekao da nijedna od četiri zemlje, koje je Dačić naveo u poslednje vreme, nije povukla priznanje. Pacoli kaže da tako ni Liberija, jedna od njih, nije povukla priznanje, i tvrdi da je ministar iz Burundija, koji je najavio povlačenje priznanja nezavisnosti Kosova, "razrešen dužnosti iste noći".\n- Gvinea Biseao nedavno je akreditovala nerezidentnog kosovskog ambasadora - kaže Pacoli.\nOn tvrdi i da će u narednom periodu jos 10-ak zemalja priznati Kosovo.\nIvica Dačić je ranije poručio da je zadovoljan aktivnostima na povlačenju međunarodnih priznanja Kosova i da će sa njima i nastaviti. Na suprotne tvrdnje ministra spoljnih poslova Kosova Bedžeta Pacolija i američkog kongresmena Engela, Dačić odgovara da je važno znati činjenice:\n- Što su se toliko uplašili ako imaju toliko veliki broj zemalja koje ih priznaju? Evo, dajte mi taj spisak, i zaokružiću koje sve zemlje nisu priznale nezavisnost Kosova. Ja vam obećavam i garantujem da će bez kompromisa biti štete za Kosovo, jer će biti sve manje zemalja koje priznaju Kosovo - kaže Dačić.


Dragan Đilas: Fer izbori, ili ulica - Glas Šumadije\nNaslovna > Izbori/Bojkot > Dragan Đilas: Fer izbori, ili ulica\nDragan Đilas: Fer izbori, ili ulica\n30/08/2021 30/08/2021 406Ostavi komentar na Dragan Đilas: Fer izbori, ili ulica\nPredsednik Stranke slobode i pravde Dragan Đilas izjavio je danas da će na izbore izaći ako budu minimalno pošteni, a da ako to ne bude, oni će se boriti na ulici i poručio da istraživanja pokazuju da vlast nema nikakve šanse na izborima.\nKako je rekao, oni idu na međustranački dijalog da razgovaraju sa predstavnicima Evropskog parlamenta, a da ne dolazi u obzir da razgovaraju sa predstavnicima Srpske napredne stranke Vladimirom Orlićem, Nebojšom Bakarecom i Aleksandrom Vučićem.\nČetiri predstavnika Evropskog parlamenta prihvatili su da, pošto je SNS odbila da se formiraju radne grupe po oblastima po kojima treba da se dođe do rešenja, oni daju taj konačni predlog. Očekuje se da se taj predlog pojavi u narednih nekoliko dana, rekao je Đilas novinarima pred početak sednice Skupštine grada.\nGovoreći o urbanističkim i ekološkim problemima, Đilas je naveo da se ove godine ruši zgrada na Vračaru koja je od 1997. godine pod zaštitom države, da Skupština danas usvaja detaljni plan regulacije linijskog parka, za koji je dok se nije znalo gde će ići, znalo koliko će koštati.\nOn je ukazao na to da se zapalila deponija u Vinči, da ljudi u Beogradu udišu vazduh lošeg kvaliteta i da je plan metroa menjan samo da bi ljudi iz vlasti punili svoje džepove i povezali „svoj projekat Beograd na vodi“.\nĐilas je naveo da oni nisu protiv linijskog parka i da će kada dođu na vlast pregledati papire i uraditi ono iz projekta što je ostvarivo.\nTagovi: Dragan Đilas Stranka slobode i pravde\nKorona virus: U Srbiji preminulo još 12 ljudi, u Severnoj Makedoniji čak 32 preminulih, sumorna predviđanja SZO za Evropu\nMiroslav Aleksić: Verujem da će biti postignut dogovor o izborima, u suprotnom nemiri i blokada


Tako se nastavlja tradicija po kojoj se porodici Nikolić svake nedelje kontroliše mikrobiološka ispravnost kupališta i meri koncentracija hlora a jednom mesečno obavlja se i fizičko -hemijska analiza. Ova usluga je definisana Planom javnih nabavki za ovu godinu Uprave za zajedničke poslove republičkih organa (UZZPRO) i za nju nije predviđen tender.\nO njoj nema ni preciznih odrednica iz konkursne dokumentacije ali ima saznanja da su Nikolići tražili da se isključe svaki rizik eventualne pojave bakterije koje bi mogle im naruše zdravlje i “brčkanje” u državnom otvorenom i zatvorenom bazenu koji se nalaze u rezidenciji koju nezakonito koriste. Da se to ne bi desilo, pored ovako čestih mikrobioloških i fizičko-hemijskih analiza, postoji mogućnost da se po potrebi obavlja i vanredena kontrola bazenske vode.\nPored toga, prdviđeno je da veći deo novca od 3,8 miliona dinara, koliko je planirano za održavanje bazena i opreme u reprezentativnim objektima, se upotrebi upravo za kupališta bivšeg predsednika.\nSve to Nikolić neće platiti iz svog, već iz džepa građana Srbije, što je paradoksalno jer ne postoji zakonski osnov da on koristi rezidenciju na Dedinju jer mu status penzionera i predsednika Saveta za saradnju sa Rusijom i Kinom to ne omogućava. Da bi ipak tamo boravio, uredbom Vlade o korišćenju ove vile pokušano je da se politička šteta anulira.\nDoduše, ispravnosti vode proveravaće se i u otvorenim bazenima u vilama “Bokeljka” i u Bulevaru kneza Aleksandra Karađorđevića 75, koju koristi premijerka Ana Brnabić, ali znatno ređe nego u rezidencijalnom objektu u Užičkoj 23 koji koriste Nikolići.\nNaš izvor iz UZZPRO navodi da su i za ova dva kupališta predviđene usluge održavanja bazena, bazenske opreme i fontana, za koje je ove godine planirano 3,8 miliona dinara.\n- Od tog novca ipak će najviše otići za rezidencijalni objekat u Užičkoj 23 jer taj objekat ima dva bazena, dok u Bokeljki i u Bulevaru Aleksandra Karađorđevića po jedan i to letnji. U ta dva bazena se i mikrobiološka ispravnost kontroliše jednom nedeljno i to samo tokom juna, jula, avgusta i septembra, dok se fizičko-hemijske analiza vode obavljaju samo četiri puta godišnje. Za vilu u kojoj borave Nikolići su tražene ovako sveoubhvatne analize. Ti zahtevi su u nekim segmentima preterani, pre svega u delu koji se odnosi na nedeljnu kontrolu mikrobiološke ispravnosti vode jer je reč o kupalištu koje koristi mali broj osoba- navodi naš sagovornik.\nOn dodaje da za nabavku usluga ispitivanja zdravstvene ispravnosti vode u bazenima u rezidencijalnim objektima nije raspisao tender jer to omogućava zakon o javnim nabavkama.\n- Taj posao se dobija u pregovaračkom poslu i to nije protivzakonito. Posao mogu da dobiju firme koje imaju licencu i svoju laboratoriju, ali i prođu posebne bezbednosne provere MUP-a. Ponuđač koji posao dobije potpisuje i klauzulu o poverljivosti podataka, koja podrazumeva da ne sme da iznosi informacije koje se tiču objekata ali i osoba koje u njima borave - - kaže naš izvor.\nDodaje i da "slični uslovi važe i za nabavku koja se odnosi na održavanje bazena, bazenske opreme i fontana".\n-Treba da se zna da je ove godine izdvojen i novac za održavanje sportskih i teniskih terena u rezidenciji koju Nikolići koriste - zaključuje on.\n"Vaš mejl je uzet u razmatranje"\n“Blic” je uputio 23. avgusta pitanja Upravi za zajedničke poslove republičkih organa u kojima je tražio pojašnjenje o nabavci vezanoj za ispitivanja zdravstvene ispravnosti vode u bazenima u rezidencijalnim objektima i njihovo održavanje.\nOd njih smo istog dana dobili sledeće obeveštenje:“Vaša elektronska pošta je primljena i uzeta u razmatranje”. Od tada je prošlo 15 dana i naš zahtev još uvek nije razmotren.


VTC | октобар 2017 - VTC\nU prostorijama Gradske pijace Pale juče je održana konferencija za medije povodom uspostavljanja saradnje između predstavnika firme „Redesign“ d.o.o. iz Beograda (organizatori Beogradskog noćnog marketa i vlasnici Brenda Rakia Bar), uprave Gradske pijace i Turističke organizacije Istočnog Sarajeva. Gradske pijace Pale su ove godine organizovale…\n18 октобра, 2017 VestiBy normangroup\nDeseti – jubilarni Beogradski Noćni Market pod sloganom „Čista desetka“ održaće se na pijaci „Kalenić“ u petak, 13. oktobra 2017. godine, u periodu od 18 do 24 časa, u organizaciji JKP „Gradske pijace“ i „Redesign“ d.o.o. Prepoznatljiv po odličnoj ponudi proizvoda šampiona pijaca, umetnika, dizajnera, ugostitelja, dobroj atmosferi, komšijskom druženju i sve većem broju prisutnih…\n9 октобра, 2017 VestiBy normangroup\nTransdunavski biseri – Početak procene – Tura II deo\nDrugi deo evaluacionog putovanja duž Dunava, koristeći samo održivo prevozno sredstvo, započet je 23. avgusta 2017. godine. Posle uspešnog završetka prvog dela turneje od Donaueschingena do Budimpešte, (16. – 26.07.), međunarodni tim je nastavio putovanje duž Donjeg Dunava. Ekspert za mobilnost, ekspert za turizam i video tim započeli su putovanje…\n2 октобра, 2017 VestiBy normangroup\nTransdunavski biseri – Početak procene – Tura I deo\nTura procene počela je uspešno 16. jula 2017! Međunarodni tim stručnjaka, sastavljen od stručnjaka za mobilnost (Andreas Friedvagner), eksperta za turizam (Dejan Veselinov) i video tima (Dušan Šaponja i Dušan Čavić) stigli su tačno na vreme na prvu destinaciju svog putovanja, Ulm i Neu- Ulm (Nemačka). Stručni i video tim su putovali duž Dunava koristeći…


Aleksandar Šapić: “nepristojno i politički nerealno” da smo odbili ulaz u Vladu – Novi svet\n25. oktobra 2020. 25. oktobra 2020. Novi SvetLeave a Comment on Aleksandar Šapić: “nepristojno i politički nerealno” da smo odbili ulaz u Vladu\nLider Srpskog patriotskog saveza (SPAS) Aleksandar Šapić rekao je da bi bilo “nepristojno i politički nerealno” da je politička opcija koju predvodi odbila da učestvuje u novoj Vladi Srbije.\nOn je, gostujući u Utisku nedelje, naveo da je SPAS osvojio 15 puta manje od Srpske napredne stranke, da mu je jasno zašto se formira koncentraciona vlada, i da ne bi ni prihvatio ponudu da mu to nije jasno. Dodao je i da je briga o porodici, resor koji će voditi bivši urednik Večernjih novosti Ratko Dmitrović, bliska SPAS-u i da Vučić nije predložio Dmitrovića na tu poziciju, već da je to bila odluka koalicije. “Imaju ljude koji mogu nešto dobro da urade, a mislim i da je (predsednik Srbije Aleksandar) Vučić prepoznao ono što sam radio na Novom Beogradu, i to je imalo neku političku težinu“, rekao je Šapić.\nOn je ocenio i da se formira koncentraciona vlada zbog vanredne situacije u kojoj se Srbija nalazi, odnosno zbog pandemije virusa korona. “Da su normalne okolnosti i SPAS i Socijalistička partija Srbije bi verovatno ostale van vladajuće većine. Dmitrović se bavi demografijom i porodicom… i dok se bavio novinarstvom radio je na tome da očuva srpski narod, zbog čega je referentan za to ministarstvo“, ocenio je Šapić. Direktor Fondacije za otvoreno društvo Milan Antonijević je kazao da Dmitrović nije logičan izbor za novo ministarsko mesto, te da je trebalo voditi računa koji su razlozi ne samo demografskog opadanja i odlaska mladih.\n“Čini mi se da je (Dmitrović) više doprinosi proteklih 20 godina iseljavanju mladih… To je taj način nekog zastupanja stavova, ne samo nastupa na društvenim mrežama. Tu ima dosta i tekstova, a treba posmatrati i region, njegove poruke koje idu ka Hrvatskoj, na primer, često su negativne“, kaže Antonijević. On je rekao i da za svakog člana nove vlade može da se kaže nešto pozitivno i negativno, te da da je tu važno koliko će biti političke volje da se omogući novim predstavnicima izvršne vlasti da rade.\nAnalitičar Cvjetin Milivojević navodi da se, kada je video da će se formirati ministarstvo za društveni dijalog i da Gordana Čomić figurira da ga vodi, setio romana “1984”. “Ja sam se naježio, mislim da je primerenije da se to nazove ‘Ministarstvo za monolog’. Svaka komunikacija se bazira na dijalogu, inače bi bilo (relevantno) i pitanje da li treba da jedete. Vi imate zatvorena vrata prema opoziciji, Čomić se brutalno ponašala dok je bila na poziciji šefa parlamenta i bila je zastupnik (narušavanja) političkog sistema u Srbiji“, smatra Milivojević. Dodaje da je ona bila jedna od glavnih aktera kada je od Srpske radikalne stranke “oteto” 20 mandata, odnosno da je prihvatila argument da su mandate zagubili tadašnji lideri SNS-a Tomislav Nikolić i Aleksandar Vučić.\nMilivojević dodaje da je odmah posle izbora ocenio da sledi stvaranje “oktroisanog parlamenta i vlade”, a da se Vučić složio sa njim kada je rekao da će nova vlada biti oročena i da će da podnese ostavku na čelu SNS-a, na šta ga “Ustav obavezuje”. “(Oročena) vlada će biti pozitivna ako Vučić iskoristi vreme da pripremi ozbiljne uslove za jedne ozbiljne demokratske izbore“, zaključio je Milivojević.


TUSK: EU i Velika Britanija će ostati prijatelji do kraja - Informer\nPredsednik Evropskog saveta Donald Tusk saopštio je danas u Briselu da je EU 27 odobrila Sporazum o povlačenju Velike Britanije i političku deklaraciju o budućim odnosima\nTusk je posle sastanka lidera preostalih 27 članica EU naglasio odlučnost Unije da u budućnosti bude u što bližem partnerstvu sa Ujedinjenim Kraljevstvom.\n- Pred nama je težak proces ratifikacije kao i dalji pregovori. Bez obzira kako se sve završi, jedno je sigurno - ostaćemo prijatelji do kraja. Čak i jedna dan više - zaključio je Tusk.\nU Briselu se može čuti ocena da je danas napravljen tek prvi korak ka izlasku Velike Britanije iz EU. Ono na ne čemu će se sada raditi jesu budući odnosi, što samo u oblasti trgovine može da predstavlja dugogodišnji preogovarčki proces.\nI pored prihvatanja od strane Evropskog saveta, Sporazum o povlačenju UK, početkom decembra mora biti odobren i od strane britanskog parlamenta, što u ovom trenutku, po reakcijama britanskih paralamentaraca, deluje kao gotovo nemoguća misija za premijerku Terezu Mej.\nDonald Tusk EU Velika Britanija Bregzit


U Srbiji u poslednja 24 sata 386 novozaraženih, PREMINULO 18 OSOBA • Poportal\n„Danas je nažalost najgori dan od početka naše borbe sa korona virusom zbog čega sam želela da se obratim.\nU poslednja 24 sata čak 18 osoba je preminulo, 130 osoba je na respiratorima i od 8.646 testiranih njih 386 je novozaraženo. I dalje je najkritičnije u Beogradu“, rekla je premijerka Srbije Ana Brnabić.\n– Ovo dramatično pogoršanje vidimo u celom regionu, Hrvatska recimo ima 116 novozaraženih, BiH 310… Bez obzira na to moramo svi zajedno da se uključimo u borbu kao u martu i aprilu. Po broju preminulih ovo je najgori dan, a o nekim drugim parametrima se približavamo onima iz aprila.\nPodsetimo, 12. aprila imali smo 146 osoba na respiratorima, a 16. aprila 445 novozaraženih. Ako ovako nastavimo, brzo ćemo da stignemo i te brojeve – istakla je premijerka.


Savezi regiona: Zajedno protiv huligana! | BN\nSavezi regiona: Zajedno protiv huligana!\nNa regionalnom sastanku fudbalskih saveza bivše Jugoslavije u Opatiji razgovaralo se o sprečavanju nasilja na terenima, statusu profesionalnih fudbalera, dok će regionalna liga biti tema sledećeg okupljanja.\nFudbal 26.06.2015 | 18:20\nU Opatiji je, uz domaćinstvo Hrvatskog nogometnog saveza, održan drugi regionalni sastanak fudbalskih saveza Bosne i Hercegovine, Crne Gore, Makedonije, Slovenije, Srbije i domaćina Hrvatske.\nTo je bio nastavak razgovora posle potpisanog Memoranduma o saradnji koji su svi savezi potpisali na prvom sastanku, održanom u Ljubljani u januaru ove godine.\nNa sastanku u Opatiji, na kojem su Fudbalski savez Srbije predstavljali potpredsednik Ivan Ćurković i generalni sekretar Zoran Laković, razgovaralo se o više zajedničkih tema, a najvažnija je bila zaštita i sigurnost na fudbalskim takmičenjima, saopštio je FSS.\nSvi učesnici sastanka složili su se da je to gorući problem svih saveza. Predstavnici saveza izrazili su veliku zabrinutost u pogledu sigurnosne situacije na stadionima, a o čemu je upoznat Mark Timer, predstavnik UEFA i šef Odeljenja za bezbednost i stadione.\nJedinstveni stav je da bez konkretnog i zajedničkog delovanja državnih institucija ovaj problem fudbalske organizacije ne mogu rešiti same. Bez toga, nemoguće je omogućiti fudbalerima i njihovim organizacijama, te najvećem delu navijača da se takmiče, odnosno uživaju u fudbalu bez incidenata, pirotehnike i verbalnog nasilja.\nZajednički je predloženo UEFA da nastavi stalno podsticanje državnih vlasti u zajedničkom pristupu ovom ozbiljnom problemu i naglašeno je da bi odlaganje rešavanja tih problema moglo da ima dalekosežne štetne posledice za klubove i reprezentacije.\nUčesnici sastanka su razmenili informacije o statusu profesionalnih fudbalera i zaključili su da se nacionalnim zakonodavnim sistemima trebaju uvažiti specifičnosti i razlike u njihovom radno-pravnom statusu, uključujući finansijska davanja. U odnosu na posrednike, zaključeno je da njihov status i delovanje treba regulisati na jedinstven način, a u okvirima regulativa FIFA.\nTema je bila i aktuelna situacija u FIFA, a posledično i UEFA, pa je dogovoreno da će savezi učesnici imati zajedničke stavove o najvažnijim pitanjima delovanja svojih krovnih organizacija.\nNa sastanku u Opatiji nije bilo reči o regionalnom takmičenjenju, već je saopšteno da će to biti jedna od tema na predstojećem sastanku predsednika i generalnih sekretara nacionalnih saveza pod okriljem UEFA, koji će biti održan u septembru ove godine.\nNastavak međusobne saradnje u takmičenjima, razmeni iskustava, kadrova i dalje će se nastaviti i poboljšavati, pa je odmah dogovoren i sledeći sastanak – u novembru u Sarajevu, a domaćin će biti Fudbalski savez BiH.\nHvala Bogu pa se pokrenulo. Napokon da na miru gledamo fudbal na visem nivou i bez manijakalnih likova koji unistavaju utakmice i ugrozavaju bezbjednost i imovinu.\nNovi način izvlačenja para i uhljebljavanja podobnih, vjerovatno če tu biti neke komisije i timovi formirani a sve o leđa naroda.


Šveđane će tek da zaboli glava ako uđu u NATO - 06.08.2015, Sputnik Srbija\nŠveđane će tek da zaboli glava ako uđu u NATO\nČetiri ambasadora, dva bivša premijera, jedan oficir i nekoliko politikologa ove godine su na stranicama vodećih švedskih medija dali podršku pristupanju... 06.08.2015, Sputnik Srbija\npolitika, vesti, evropa, svet, švedska, nato, nuklearno oružje\n16:50 06.08.2015 (Osveženo: 16:19 05.10.2015)\n© AP Photo / Darko VojinovićZnak NATO-a\nČetiri ambasadora, dva bivša premijera, jedan oficir i nekoliko politikologa ove godine su na stranicama vodećih švedskih medija dali podršku pristupanju Švedske Severnoatlantskoj alijansi. Međutim, niko od njih nijednom nije naveo razmeštanje nuklearnog oružje u toj zemlji kao najvažniji faktor potencijalnog ulaska Švedske u NATO.\nUlazak u NATO – dobrovoljno ropstvo\n6 Avgust 2015, 14:11\nPredstavnici švedskog ogranka međunarodnog pokreta „Lekari sveta za sprečavanje nuklearnog rata“ na stranicama internet portala „Dagens nejhetera“ su naglasili da je pristupanje Švedske NATO paktu neodgovorna pozicija koja ignoriše realnost.\nNATO je vojni savez za koji je nuklearno oružje centralni element zajedničke odbrane, pišu švedski zdravstveni radnici.\nPet evropskih zemalja-članica alijanse rasporedilo je američki vojni potencijal na svojoj teritoriji. Ako Švedska uđe u NATO, verovatno će morati da prihvati ovu fundamentalnu pretnju opstanku čitavog čovečanstva i da prihvati doktrinu NATO koja dozvoljava tom vojnom savezu da iskoristi nuklearno oružje u slučaju opasnosti.\nMnogobrojna istraživanja su dokazala da bi čak i „ograničena“ primena nuklearnih bojevih glava imala katastrofalne posledice, kao što su, na primer, nuklearni konflikt Indije i Pakistana, koji poseduju manje od jedan odsto svetskog nuklearnog arsenala, i da bi dovela u opasnost klimu, prinose i opstanak čitave severne zemljine polulopte.\nRusija i NATO: Čije je oružje svjetlije? (foto)\n2 Avgust 2015, 20:45\nPotpuno je jasna negativna misao da NATO i Rusija mogu uništiti milijarde ljudi i zbrisati sa lica zemlje čitavu ljudsku civilizaciju. Ipak, ignorisati nuklearni problem, kada se radi o odnosima NATO i Rusije u strateškom Baltičkom regionu, znači namerno iskrivljavanje stvarnosti, naglašava autor članka na „Dagens nejheteru“.\nTo nije beznadežna situacija, jer, uprkos svemu, u poređenju sa vrhuncem krize 1986. godine u svetu sada ima 75 odsto manje nuklearnih raketa.


Sajber hronika, 25.11.2014, 07:50 AM\nEvropske policije predvođene Evropolom sprovele su opsežnu policijsku akciju u nekoliko evropskih država tokom koje je uhapšeno 15 osoba, uglavnom tinejdžera i mlađih ljudi, zbog sumnje da su koristili trojanske programe za daljinski pristup.\nUhapšeni se sumnjiče da su zloupotrebili trojanske programe za daljinski pristup da bi počinili različita krivična dela, uključujući i krađu ličnih informacija, DDoS i iznudu.\nKako piše BBC, u Velikoj Britaniji je uhapšeno pet osoba, među kojima je i jedna 30-godišnja žena iz Lidsa. Uhapšeni se sumnjiče da su trojance za daljinski pristup koristili za špijuniranje žrtava. Žrtve obično inficiraju svoje računare tako što ih kriminalci ubede da kliknu na link koji je navodno slika ili video, ili na fajl koji izgleda legitimno, ali iza koga se krije trojanac.\n“U mnogim slučajevima, oni koji nesvesno instaliraju takve trojance neće biti upozoreni da im je računar zaražen”, objasnili su iz britanske Nacionalne agencije za kriminal (NCA).\nOstali uhapšeni su iz Estonije, Francuske, Rumunije, Letonije, Italije i Norveške.\nOperacija koju je predvodila Francuska je deo EMPACT-a, evropske multidisciplinarne platforme protiv kriminalnih pretnji. U njoj je učestvovao i Evropolov Evropski centar za sajber kriminal (EC3), kao i policije nekoliko evropskih država. EC3 je, kao domaćin dva operativna sastanka održanih u cilju koordinacije i prikupljanja obaveštajnih podataka, podržao evropske države u njihovim naporima da identifikuju pojedince koje koriste ove trojanske programe.\nJedan od najvažnijih ciljeva ove akcije bio je da se informiše javnost o pretnji koji predstavlja ova vrsta malvera. Među njima se nalaze dobro poznati trojanski alati za daljinski pristup Blackshades, PoisonIvy i DarkComet. Slične istrage i policijske akcije očekuju se i sledeće godine.\nTroels Oerting, šef EC3 komtarišući ovu operaciju je rekao da su policije EU udružile snage da bi poslale snažan signal kriminalcima koji koriste ovakve malvere, koji su ugllavnom povezani sa mlađim ljudima, kako bi se oni odgovorili od toga da krenu tim putem.\n“Ovi mladi prestupnici krivična dela koja su počinjena na internetu ponekad doživljavaju kao manje ozbiljna zato što oni ne mogu fizički videti žrtvu ili efekat svog dela. Naravno, to nije slučaj i njihove kriminalne aktivnosti neće se tolerisati u sajber prostoru”, rekao je Oerting.


Srbiju je jutros zatekla vest o stravičnoj nesreći u blizini Loznice u kojoj su poginula dva pilota, a jedan civil je povređen.\nStručnjak za vazduhoplovstvo, Petar Vojinović, izneo je svoje mišljenje o detaljima nesreće i samom avionu kojim su upravljali piloti.\n-Ovo je jedan od legendarnih aviona hladnog rata, ovakve lovce Jugoslovensko vazduhoplovstvo je imalo u velikom broju.\nKako Vojinović navodi, ovaj avion je poslednji preostali u naoružanju i služio je za obuku vojnih pilota. Poslednji remont na avionu odrađen je 2016. godine, kada mu je zamenjena celokupna tehnologija, a njegova upotreba bila je planirana do 2026. godine.\nPrema pretpostavkama vazduhoplovnog stručnjaka, glavni razlog pada aviona jeste nedovoljna obučenost pilota.\n-Možemo pretpostaviti da je jedan od članova ove posade bio jedan od starijih pilota, koji nisu bili preobučeni za ovaj vid letelice, koji je osavremenjen – zaključio je Vojnović u Udarnim vestima Kurir televizije.


Kreditna linija – GEFF Srbija\nKreditna linija za zeleno finansiranje (skraceno GEFF) je program Everopske banke za obnovu i razvoj (EBRD) koji obezbeđuje sredstva za finansiranje energetski efikasnih tehnologija u domaćinstvima – stanovima, porodičnim kućama i stambenim zgradama, kao i za preduzeća koja proizvode ili prodaju iste. Programom je predviđeno finansiranje na tržištima Zapadnog Balkana, u Albaniji, Bosni i Hercegovini, Crnoj Gori, Srbiji, Severnoj Makedoniji i na Kosovu, a ukupan iznos kreditne linije je 85 miliona eura.\nGEFF na Zapadnom Balkanu implementira se u okviru Regionalnog programa za energetsku efikasnost (REEP Plus), te je podržan grant sredstvima Evropske unije (EU), Investicionog okvira za Zapadni Balkan (WBIF) i Saveznog ministarstva finansija Republike Austrije (BMF). Partnerstvo sa donatorima je od ključnog značaja za promovisanje visokoefikasnih zelenih tehnologija i praksi. Donatori pružaju neophodnu podršku GEFF-ovim projektima kojima se ublažavaju efekti ili povećava otpornost na uticaj klimatskih promena i drugih pretnji po životnu sredinu.


Pokret za promjene je politički pokret moderne, građanske orijentacije u Crnoj Gori, koji formuliše i sprovodi sve svoje aktivnosti u duhu evropskih, demokratskih principa. Pokret za promjene osnovan 15. jula 2006. god. okuplja sve građane Crne Gore koji nastoje da zasnuju i ostvare svoju egzistenciju kroz bogatu, ekonomski razvijenu i stabilnu, zakonski organizovanu, demokratsku i socijalno odgovornu državu, punopravnu članicu Evropske Unije, bez obzira na nacionalnu, vjersku i bilo koju drugu ličnu opredijeljenost.\nPokret za promjene je formiran iz NVO Grupe za promjene, kao mreže eksperata koja je imala za cilj da intenzivira zamrznute reforme i proces demokratske tranzicije u Crnoj Gori. Organizacija okuplja eksperte iz različitih sfera socijalnog života iz raznih crnogorskih gradova i različitih nacionalnosti, u namjeri da odrazi multietnicki karakter Crne Gore, a sve u cilju doprinošenja svojim programom, projektima i javnim djelovanjem promociji i praktičnoj realizaciji ideja o otvorenom, demokratskom društvu, modernoj tržišnoj ekonomiji i vladavini zakona. Cilj Grupe bio je da ponudi gradanima Crne Gore svoju vlastitu pozitivnu viziju - program izlaska iz duboke krize ideja i programa u koju je Crna Gora dovedena.\nProgram Pokreta za promjene je sveobuhvatan i nudi jasna rješenja u oblasti zasnivanja pravne države i ucvršcivanja njenih institucija, a takode daje i smjernice za prevazilaženje krize u sljedecim sektorima: poljoprivredi, šumarstvu, turizmu, saobraćaju i transportu, ribarstvu, planiranju, strukturi i korišcenju prostora, gradevinarstvu, monetarnoj politici, politici taksi, politici zapošljavanja, socijalnoj politici, obrazovanju, nauci i tehnologiji, zdravstvu, kulturi, medijima, sportu, ekologiji... Program uključuje nacionalne strategije u oblasti održivog razvoja, Evropskih integracija, i revitalizacije velikih ekonomskih sistema. Programom se definišu odnosi prema vjerskim zajednicama, drugim politickim partijama, civilnom sektoru (nevladine organizacije).\nSmatramo da su aktuelne političke, socijalne, ekonomske i kulturne podjele, kao posljedica odsustva demokratskih kapaciteta i zloupotrebe političke moći, u posljednje dvije decenije značajno usporile napredak u svim socijalnim aspektima Crne Gore.Temeljna orijentacija političke misije PzP-a jeste prevazilaženje navedenih podjela i zapocinjanje dugoročnog i složenog procesa građanskog dijaloga u okviru crnogorskog društva.\nPokret za promjene smatra da je došlo krajnje vrijeme za građane Crne Gore da se angažuju u demokratskom procesu promjene vladajuće strukture. Ovaj angažman mora biti masovan i sveobuhvatan. Samo na taj način neophodan kritički otklon, u pogledu aktuelnog stanja, može biti napravljen. Aktivnost gradana Crne Gore u okviru demokratskog procesa mora biti usmjerena u korist odgovornije političke volje i u službi nove vizije društva u kojem žele da žive, obezbjeđujući ovim putem kvalitetan život za svoje potomstvo.


REM: „Politički deo“ Privremenog nadzornog tela služi se dezinformacijama - NUNS\nČlanovi Privremenog nadzornog tela (PNT) za praćenje medija tokom izborne kampanje, koji su izabrani na predlog Regulatornog tela za elektronske medije (REM), danas su u saopštenju ukazali da je „politički deo“ PNT medijima uputio saopštenje sa neprofesionalnim i politički motivisanim izjavama, od kojih se ograđuju.\nKako navode u saopštenju, članovi PNT izabrani na predlog političkih partija uputili su medijima „sopstveno“ saopštenje u kome su izneli analize ponašanja pružalaca medijskih usluga (PMU) i konstatovali da tumačenje REM u vezi s ponašanjem PMU nije prihvatljivo.\nZato su u saopštenju reagovali na izjave koje smatraju „neprofesionalnim i uslovljenim isključivo političkim motivima“ i naveli da se „politički deo“ PNT služi dezinformacijama.\n„Članovi političkog dela PNT pružili su javnosti informacije o analizi ponašanja medija na osnovu nepoznate metodologije, koja nije prethodno usvojena niti dogovorena ni na jednoj sednici PNT“, navode u saopštenju i ocenjuju da „postoji opravdana sumnja da članovi političkog dela PNT nemaju neophodne kompetencije i resurse za sprovođenje ovakvih analiza“.\n„Mi ne znamo da li su oni koristili papir, olovku i štopericu gledajući programe PMU ili su koristili neki drugi način posmatranja. Stoga postoji realna opasnost da je javnost obmanuta tendencioznim iznošenjem neproverenih i parcijalnih ‘podataka’ o programima pojedinih PMU“, navodi se u saopštenju članova PNT izabranih na predlog REM.\nTvrde i da su članovi političkog dela PNT svesno obmanuli javnost u vezi sa tumačenjem izveštaja REM o ponašanju PMU tokom izborne kampanje.\n„Naime, ‘kriza u Ukrajini’ je dominantna tema, sa najvećom procentualnom zastupljenošću kod većine medija, kao što su RTS1, RTV1, TV PINК, dok je u slučaju Hepi TV i TV B92 na drugom mestu. Dakle, izveštaji REM sadrže precizno merene podatke i ne obuhvataju ‘tumačenja’, kao što je predstavljeno u saopštenju političkog dela PNT“, istakli su u saopštenju.\nSmatraju i da se politički karakter saopštenja „političkog dela PNT“ ogleda i u krajnje pristrasnom odabiru PMU koji će podvrgnuti analizi, „obuhvatajući javni medijski servis i komercijalne PMU, a izuzimajući sve kablovske PMU“.\n„Pokušaje da se izveštaji REM koriste u sklopu izborne kampanje pojedinih političkih aktera smatramo nespretnim manipulacijama i politikantskim manevrima, kojima se prikrivaju neugodne teme koje ovi izveštaji provociraju i koje predsedavajući PNT u svojim javnim nastupima prikriva“, ocenili su u saopštenju.\nNaglasili su i da su članovi PNT iz REM sve preuzete obaveze ispunjavali odgovorno, u skladu s dogovorima i rokovima, i da su o tome svake nedelje obaveštavani članovi PNT, mediji i javnost.\n„Pitanje koje se nužno nameće je: u kom to trenutku deo članova tzv. političkog dela PNT postaje nezadovoljan radom samog PNT, čime su nezadovoljni i zašto žele da dovedu u pitanje legitimitet tog tela u kojem se i sami nalaze“, smatra deo članova PNT iz REM.\nZaključuju da su članovi političkog dela PNT svoj dosadašnji rad prvenstveno zasnivali na analizi izveštaja koje je radio REM, uprkos upozorenjima da odabrani elektronski mediji koji su pod nadzorom REM predstavljaju samo deo medijskog prostora.\n„Izuzetak od ovog pravila predstavljaju razgovori koje su svi članovi PNT vodili sa predstavnicima PMU u vezi s ponašanjem tokom izborne kampanje, a koji očigledno nisu dali željene rezultate, posebno u slučaju kablovskih PMU. Ovim saopštenjem za javnost politički deo PNT očigledno simulira angažovanost u poboljšanju medijske slike u Srbiji, pokušavajući da stvori alibi za buduće vlastito pozicioniranje na političkoj sceni, pre svega distanciranjem od REM“, poručili su u saopštenju.


Salkić: U udžbenicima se Ratko Mladić tretira kao heroj i stvaralac entiteta RS - Narod.ba\nVijesti 15. Oktobra 2019.\nPotpredsjednik bh. entiteta RS Ramiz Salkić traži da se ukinu svi elementi vjerske, nacionalne i svake druge diskriminacije, kako bi obrazovni proces u ovom entitetu bio uspostavljen po evropskim i svjetskim standardima. Upozorio je da planirano usklađivanje nastavnih planova i programa bh. entiteta RS i Republike Srbije, predstavlja kršenje Okvirnog zakona o osnovnom i srednjem […]\nPotpredsjednik bh. entiteta RS Ramiz Salkić traži da se ukinu svi elementi vjerske, nacionalne i svake druge diskriminacije, kako bi obrazovni proces u ovom entitetu bio uspostavljen po evropskim i svjetskim standardima.\nUpozorio je da planirano usklađivanje nastavnih planova i programa bh. entiteta RS i Republike Srbije, predstavlja kršenje Okvirnog zakona o osnovnom i srednjem obrazovanju Bosne i Hercegovine i obrazovnu agresiju na našu zemlju.\nOn je danas upoznao ambasadoricu Kathleen Kavalec, novoimenovanu šeficu Misije OSCE-a u Bosni i Hercegovini sa stanjem i položajem Bošnjaka u ovom dijelu Bosne i Hercegovine, s posebnim osvrtom na oblast obrazovanja, te nemogućnost izučavanja nastave na bosanskom jeziku.\nDodao je da je Misija OSCE-a u Bosni i Hercegovini intenzivno radila na reformi obrazovnog procesa u Bosni i Hercegovini i tu reformu je ocijenila uspješnom.\nMeđutim, činjenica je, kako je saopćeno iz Salkićevog kabineta, da i pored provedene reforme, mnoge škole u bh. entitetu RS i danas nose naziv „Sveti Sava“, koji je neprihvatljiv za Bošnjake, ali i da se u srednjim i osnovnim školama obilježava pravoslavna slava „Sveti Sava“, pokazuje da reforme nisu provedene do kraja i uspješno.\n– Danas se, zabranjujući nastavu na bosanskom jeziku, u ovom entitetu krši međunarodno pravo, što je potvrdio i OSCE. Vlasti idu korak dalje i uvode pravoslavnu Svetosavsku nagradu za nastavnike i učitelje, a u udžbenicima historije za 9. razred presuđeni ratni zločinac Ratko Mladić se tretira kao heroj i stvaralac bh. entiteta RS – ukazao je Salkić.\nSmatra da svi ovi procesi ukazuju na daljnju pravoslavizaciju obrazovnog procesa u ovom entitetu, kršenja prava i sloboda pripadnika drugih naroda.\n-Zbog segregacije i sistemske diskriminacije koja se provodi u različitim oblastima života u ovom entitetu, nažalost, ovaj entitet napušta sve više nesrba.\nMi očekujemo da OSCE, u skladu s vrijednostima za koje se zalaže i bori širom svijeta, učini veće napore kako bi se zaustavili ovi negativni procesi, te kako bi obrazovni proces u ovom entitetu bio jednak za sve učenike. Tražimo da se ukinu svi elementi vjerske, nacionalne i svake druge diskriminacije, kako bi obrazovni proces u ovom entitetu bio uspostavljen po evropskim i svjetskim standardima, kazao je tokom sastanka potpredsjednik Salkić.


Tanjug 27. septembra 2021. 00:43\nBEOGRAD – Spektakl trilogija “Milion glasova”, “Prašina” i “Pucanje” američke trupe “BodyTraffic” iz Los Anđelesa gostovala je na velikoj sceni Opere i teatra Madlenianum u Zemunu, u okviru 18. Beogradskog festivala igre.\nUspešna kompanija igre je svoj projekat – triptih veče ranije predstavila u Novom Sadu na pozornici Srpskog narodnog pozorišta i odmah, kao i u Beogradu, oduševila sve prisutne.\nSvakako je vredelo čekati ove umetnike modernog baleta, jer je njihova trupa bila zakazana još za 17. izdanje BFI, da bi se kasnije usled pandemije odlagala od 2020. godine do sada četiri puta, i konačno su se okolnosti namestile da dođu kod nas.\nKako su najavili u druženju sa medijima, Srbija im je jedina stanica na gostovanju van Amerike, tako da je publika ova dva grada dobila pravu ekskluzivu i slobodno može da se oseća privilegovano.\nU svom omnibusu predstava je prikazala tri različite priče od tri vrhunska koreografa, koji zapravo čine jedinstvenu celinu.\nIgrački komad koji je otvorio ovu senzaciju jeste “Milion glasova” (2018), čiju koreografiju potpisuje Metju Ninen Li, đak i student baletskih škola i scenskih umetnosti Bostona, Njujorka i Pensilvanije.\nNeobičan performans veoma atraktivnog scenskog pokreta, igre i zadivljujuće muzike u prvim scenama je opčinio ljubitelje festivala, koji su u dahu gledali tako uigranu ekipu pravih akrobata.\nPrvi komad je bio prepun opuštajuće muzike slavne Pegi Li (1920-2002), tako da je njihova veština plesa podsećala na vreme čarlstona, regtajma, epohe koja se ne može ponoviti.\nPegi Li, rođena kao Norma Deloris Egstorm, bila je američka pevačica, tekstopisac i glumica, jedna od najpopularnijih pevačica američke džez scene tokom ’40-ih, ’50-ih i ’60-ih godina 20. veka.\nUživanje u njenoj muzici i naraciji koja se provlači kroz pesme, činilo je ovo scensko delo kompletno, za vizualno i audio prepuštanje, sa neverovatnim scenama što oduzimaju dah.\nVeć naredni naslov “Prašina” je znatno promenio ton, i nakon jedne vesele predstave “Milion glasova”, prelazi se na suštu suprostnost u stilu, znakovima, porukama i simbolici.\nSada nastaje mrak, distopija u koktelu sa utopijom, tamna vizija bliske budućnosti, jedinstveni projekat za šestoro igrača, u režiji čuvenog izraelskog koreografa Hofeša Šehtera.\nTaj slavni umetnik poznat je po tome da retko ili gotovo nikada ne režira predstave van svog doma u Londonu, i zato je sa trupom “Body Traffic” napravio presedan dostojan divljenja.\nOvde je izražena narativnost koja ide iz off-a, i same reči koreodrame ne obećavaju blistavu budućnost, više opominju, tako da se u tim okvirima može vezati sa aktuelnom Kovid situacijom.\nIako više mračna nego svetla, koreodrama “Pucanje” je obradovala publiku i aplauz je možda bio najjači upravo na ovom središnjem scenskom delu.\nPremijera je održana u “Džojs teatru” u Njujorku 2015. godine, a koreograf Šehter je već gostovao na BFI ranijih godina, i pamte se po svetu njegovi hit radovi – “Umetnost neosvrtanja unazad”, “Politička majka”, “Preživeli” i “Sunce”,“Fragmenti”, “Kult” i “Uzdizanje”.\nZa sam kraj je ostavljen veseli nastavak ove trilogije – “Pucanje” Mikaele Tejlor, čija je premijera bila 2019. godine na Beverli Hilsu i odmah je postigla trijumf.\nKoliko je prvi komad bio posvećen muzici Pegi Li, toliko je završni čin u fragmentima evocirao uspomene na kralja fank žanra – Džejmsa Brauna i njegove hitove, posebno “It’s a Man’s World”.\nTime je u veselim tonovima okončan izuzetan spektakl sa tri zaista čarobna i atraktivna dela.\n“BodyTraffic”je američka trupa savremene igre vrhunske svetske klase, koja je osnovana 2007. godine u Los Anđelesu od strane dve umetničke direktorke – Lilian Rosi Barbeito i Tina Finkelman Berket (istovremeno je i igračica).\nAktuelni izvođači su – Džamal Vajt, Lindzi Mastajas, Džozef Dejvis, Hejli Heketorn, Natali Libert, Džesika Liu, Gazman Rosado, i drugi, a u trupi osim Amerikanaca, ima umetnika sa Kube i Portugala.\nTako je Los Anđeles, osim što je uveliko prestonica filmske indrustije, uveliko postao i grad posvećen savremenoj umetničkoj igri, koja postiže velike uspehe.


Verovali ili ne, Voždovac je savladao Partizan prvi put još od 2005. godine. Jedan od tvoraca istorijskog trijumfa je i mladi Banjalučanin Borko Duronjić. On je od malih nogu navijač Crvene zvezde, prošao je omladinsku školu kluba iz Ljutice Bogdana i kaže da je fenomenalan osećaj zatresti mrežu crno-belih.\n- Cela moja porodica, kao i ja, ali i većina priatelja, navija za Crvenu zvezdu, pa sam posle utakmice dobio mnogo čestitki za gol i trijumf nad Partizanom. Osećaj posle pogotka i osvojena tri boda je sjajan, delom zbog toga što sam zvezdaš, a više zbog činjenice da sam doprineo trijumfu sadašnjeg kluba Voždovca, u kojem sam dobio priliku da se dokažem - istakao je 19-godišnji Duronjić.\nMladi napadač je posle odlaska iz juniora Zvezde nastupao za OFK Beograd, a u dresu “romantičara” postigao je pogodak protiv crveno-belih. Borko kaže da neće biti popusta ni za mesec dana, kada Voždovac dočekuje Zvezdu.\n- Navijanje za Zvezdu je bio dečački zanos, a kako su godine prolazile shvatio sam da je fudbal moj posao. Već sam bio strelac, a pokušaću opet da pružim dobru igru i postignem gol Zvezdi, naravno ako budem u timu. Uvek je lepo igrati protiv dva najveća srpska kluba, u takvim utakmica motiva ne manjka.\nEkipa trenera Ilije Stolice je pokazala da ne preza pred najvećim srpskim klubovima, jer je u finišu protekle sezone svladala Zvezdu, zbog čega je titula završila u Humskoj, a sada je zagorčala život Partizanu. Duronjić kaže da “zmajevi” žele da se umešaju u borbu za Evropu.\n- Trener Stolica nas je odlično “složio”, u svakom trenutku zna se ko šta treba da radi i kroz njegov sistem svi smo dosta napredovali. Odlično smo startovali, osvojili deset od 12 mogućih bodova u prva četiri kola, a od naredne četiri utakmice na tri smo domaćini. Verujem da ćemo u tim susretima i do kraja polusezone potvrditi da naše visoke ambicije nisu bez osnova. Glavni cilj nam je da se plasiramo u Evropu, a optimista sam i verujem da to možemo ostvariti. Jednostavno, pokazali smo da možemo igrati protiv najkvalitetnijih timova u ligi i nemamo razloga da se bilo koga plašimo ukoliko nastavimo da pružamo ovakve partije i dajemo maksimum na terenu. Ići ćemo od meča do meča i u svakom nastojati da ostvarimo što bolji rezultat.\nDuronjić je prošao sve mlade selekcije Srbije, a s obzirom na to da će u septembru napuniti 20 godina, neće imati pravo da igra za juniore “orlova” u oktobarskim kvalifikacijama za Evropsko prvenstvo. Cilj mu je da se igrama u Voždovcu nametne za mladu reprezentaciju.\n- Svaki fudbaler sanja da nosi dres svoje države, pa tako i ja. Prošao sam sve mlađe selekcije, a nadam se da ću imati priliku da zaigram za mladu i A reprezentaciju. Da bi se to ostvarilo moram još mnogo da radim i učim. Nastojaću da svojim partijama doprinesem plasmanu Voždovca u Evropu, te da se tako izborim za poverenje stručnog štaba mlade reprezentacije. Nadam se samo da će me povrede zaobići - završio je Duronjić.\nSestra Vanja takođe igra fudbal\nZanimljivo je da se Borkova dve godine starija sestra Vanja Duronjić takođe igra fudbal. Počela je u Ženskom fudbalskom klubu Banjaluka, a trenutno je član slovenačkog kluba Fuzija iz Slovenj Gradeca. Bila je reprezentativka Bosne i Hercegovine do 19 godina i kandidat je za A selekciju.\nha,ha,ha... on ih voli, oni ga sutnuli


Upravna zgrada „HE na Drini“\nVišegrad, Republika Srpska\nII nagrada, I plasman\nKatarina Tešić, dia\nNebojša Stevanović, m.arch\nDimitrije Radosavljević, m.arch\nPolazna ideja i sam proces projektovanja u kontinuitetu su preispitavani u funkciji od prostornog i kulturno – istorijskog okvira, kojim je definisana predmetna lokacija. Glavni nosilac tog okvira je Stari Višegradski most, koji je u neposrednom vizuelnom kontaktu sa planiranim objektom.\nNeophodno je zauzeti stav koji će u datom ambijentu imati dvostruku, ali sinhronizovanu artikulaciju. Naime, dodeljena lokacija sugeriše objekat koji će svojim gabaritom i položajem biti dominanta, ali istovremeno „opominje“ da njegova arhitektonska interpretacija ne sme ugroziti značaj mosta – pre svega u vizuelnom smislu. Takav kontekst autoru jasno sugeriše da novoprojektovani objekat mora „govoriti istim jezikom“ kao čitavo neposredno okruženje. To ne znači dosledno preuzimanje arhitektonskih elemenata sa postojeće strukture Mosta, već suptilno uklapanje nove forme u postojeći okvir. Na to pitanje odgovoreno je čvrstom strukturom u prizemlju objekta, koja materijalizacijom (kamen) i ritmom definisanim punim zidnim platnima i otvorima (prodori u unutrašnji „trg“), prirodno srasta sa postojećim javnim prostorom podržavajući strukturu i dominantan pravac Mosta.\nNovoprojektovano rešenje predlaže izmeštanje vidikovca na poziciju koju teren prirodnim proširenjem „sugeriše“. To je, ujedno, pristupna platforma za putnike koji prugom (Šarganska osmica) stižu u Višegrad. Takva postavka u odnosu na gabarit posmatraču omogućava čistu i jasno definisanu vizuru prema Mostu, a potom ga „uvlači“ u prostor „trga“ (koji praktično prožima i unutrašnji prostor ulaznog i izložbenog dela objekta) i naglo otvara ka javnom prostoru – ulici, trgu, gradskoj vrevi, promenadi gde Most „ulazi“ u grad.\nZa posmatrača koji „kasabi“ pristupa sa leve obale nudi atraktivnu formu sa gradacijom materijala: kamen i gusta metalna mreža sa zelenilom koje na pojedinim mestima raste uz samu mrežu i time ostvaruje dinamiku fasade. Na taj način, ona sa prirodnim okruženjem – zelenilom i rekom uspostavlja „dijalog“. Ujedno, sprečava nametanje nove strukture kao dominantne u prostoru, imajući u vidu kulturno – istorijsko nasledje. Iznad nje se grad logično nadvija na veoma pokrenutom terenu; u tom smislu, ona je prva kaskada, koja ujedno odaje utisak „kuće koja lebdi“.\nUnutrašnja organizacija je proistekla iz programa definisanog prema potrebama investitora, a u skladu sa standardima savremenog poslovanja. Ideja je stvoriti „prozračne“ ambijente koji će vizuelno komunicirati sa celim okruženjem: sa gradom, novoformiranim unutrašnjim trgom sjedinjenim sa postojećim, Mostom, rekom i uporedo omogućiti potrebni radni komfor. Fleksibilnost radnog prostora ostvarena je uvodjenjem laganih pregrada, koje omogućavaju organizaciju radnog prostora na više načina i stvaranje novih ambijenata. U unutrašnjoj organizaciji, predvidjena su i mesta okupljanja – odmora, koji mogu biti i otvorena – terase i unutrašnji trg.\nU celini, zgrada HE je zamišljena kao savremeni poslovni objekat sa kvalitetnim prostorima za svoje zaposlene, ali istovremeno i fluidni javni prostor, koji prolaznike vodi kroz različite ambijente: od vidikovca preko trga koji počiva u novom objektu i otvara se ka Mostu, sve do samog Mosta.


Ima prostora za povećanje penzija od sedam odsto | NSU\nIstaknuto Ima prostora za povećanje penzija od sedam odsto\nIma prostora za povećanje penzija od sedam odsto\nRačunica Fiskalnog saveta Srbije pokazuje da je u 2019. godini moguće povećanje penzija za oko sedam odsto, odnosno više od 35 milijardi dinara u odnosu na 2018. godinu, piše “Politika”.\nIako je Sebastijan Sosa, šef kancelarije Međunarodnog monetarnog fonda u Beogradu, nedavno izjavio da u budžetu za 2019. neće biti dovoljno para za još jedno povećanje penzija, budžetski prostor to ipak dozvoljava, konstatuje beogradski dnevnik, na osnovu izveštaja Fiskalnog saveta.\nNaime, u najnovijem izveštaju Fiskalnog saveta Srbije o fiskalnim i ekonomskim kretanjima u 2018. i strateškim preporukama za budžet u 2019. godini, navodi se da je povećanje mase penzija za 6,5 do sedam odsto u skladu sa ostvarenim i očekivanim rastom BDP-a u narednoj godini (u nominalnom iznosu).\nOtuda povećanje ukupne mase penzija u ovom procentu neće dodatno opteretiti javne finansije i može se smatrati ekonomski održivim, jer će na ovaj način ukupno učešće rashoda za penzije u BDP-u u 2019. ostati nepromenjeno u odnosu na ovu godinu.\nPovećanje mase penzija za sedam procenata ostavlja dovoljno budžetskog prostora da se ukine privremeno smanjenje penzija i omogući redovno usklađivanje u 2019. godini, zaključuje “Politika”.


NA SVETSKI DAN SLOBODE MEDIJA: "Vlast u Srbiji guši kritičko izveštavanje" | Kruševac PRESS\nAutor Redakcija\t Poslednje ažuriranje 03.05.2019. 0\nNezavisno udruženje novinara Srbije, Nezavisno društvo novinara Vojvodine i Granski sindikat kulture, umetnosti i medija “Nezavisnost” pozvali su sve novinare i medije da danas, na Svetski dan slobode medija, u pet minuta do 12 isključe ton, zamrače ekrane i ćutke se pridruže međunarodnoj simboličnoj akciji “Pet minuta gromoglasne tišine”.\nCilj je da se nadležna i najšira javnost još jednom upozore na katastrofalan položaj novinarske profesije, medija i medijskih radnika u Srbiji.\n„Pozivamo medijske radnike da se zajedno suprotstavimo daljem unižavanju profesije i učinimo sve kako bi unapredili položaj i ugled novinarstva i vratili izgubljeno poverenje građana. Uloga i cilj novinara mora biti slobodno i odgovorno informisanje i doprinos kritičkom javnom dijalogu u društvu, a ne poslušničko ispunjavanje želja vlasti i političkih i ekonomskih moćnika“, ukazuje se u zajedničkom proglasu.\nVlast u Srbiji, dodaje se, guši kritičko izveštavanje, dok se različitim, posebno finansijskim pritiscima, narušava nezavisnost uređivačke politika medija.\nVlast je najodgovornija, prema njihovim navodima, za zloupotrebe javnog novca, zastrašivanja, klevetanja i omalovažavanja novinara/ki i medija.\n„Koliko su slobode medija i javnog izražavanja ugrožene pokazuje lista medijskih sloboda ‘Reportera bez granica’ za 2019. godinu na kojoj se Srbija nalazi na 90. mestu od ukupno 180 zemalja, što je pad za 14 mesta u odnosu na prošlu godinu“, ocenjuje se u saopštenju.\nNa Međunarodni dan slobode medija ukazuje se na sve dublje siromaštvo novinara i drugih medijskih profesionalaca koji svoj težak i odgovoran posao obavljaju nesigurni u svoju bezbednost i za ponižavajuće plate koje su na samom dnu lestvice među svim profesijama koje podrazumevaju visok nivo znanja i integriteta.\nPotpisnici podsećaju i da su vlast i država dužni da novinarima i medijima u Srbiji obezbede slobodan rad, bez diskriminacije, pritisaka i cenzure, kako bi se stvorili svi neophodni uslovi za slobodu informisanja, kao i za slobodnu i fer utakmicu na medijskom tržištu. „Povodom dana slobode medija NUNS, NDNV i ‘Nezavisnost’ ponavljaju zahtev da se do kraja rasvetle ubistva Dade Vujasinović, Slavka Ćuruvije i Milana Pantića, te da se nalogodavci i počinioci zločina privedu pravdi. Zahtevamo i da se rasvetle i drugi napadi na medijske radnike, posebno da se unapredi zaštita novinara od sve češćih pretnji i pritisaka putem društvenih mreža“, ocenjuje se u proglasu.\nUdruženje novinara Srbije (UNS) objavilo je proglas u kome zahteva da Vlada Srbije uspostavi dijalog sa novinarima i medijima, uvažavajući standarde novinarske profesije i potrebe građana za pravovremenim, istinitim, nepristrasnim i potpunim informisanjem. UNS zahteva da Vlada do kraja godine omogući izradu medijskih zakona proizašlih iz Strategije razvoja sistema javnog informisanja i da u njenom sprovođenju predloži zakone kojima će podsticati poštovanje profesionalnih i etičkih standarda u medijima, kao i radna prava novinara i medijskih radnika.\nGušenje medijaNUNSSrbijasVETSKI DAN SLOBODE MEDIJAUNS\n“1 OD 5 MILIONA”: Nastavljaju se protesti u Kruševcu\nMINISTARKA GRAĐEVINARSTVA NAJAVILA: “Radovi na Moravskom koridoru počinju za 10…\nDONACIJA JAPANA VARVARINU: Dom zdravlja dobija novi rentgen aparat Ambasada Japana donirala je sredstva u iznosu od 76.000 evra Domu zdravlja “Dr Vlastimir Godić”...\nSPORTSKI PREGLED: Pobeda košarkaša, vredan remi rukometaša u Kraljevu Košarkaši Napredak Juniora su u 10. kolu Prve regionalne lige Zapad savladali ekipu Požarevca sa...


RTCG - Radio Televizija Crne Gore - Nacionalni javni servis :: Politika :: Samit EU-Zapadni Balkan 5. oktobra u Sloveniji\n21. 09. 2021. 18:05 >> 18:03 1\nSamit EU-Zapadni Balkan biće održan 5. i 6. oktobra u Sloveniji na Brdu pri Kranju, saopšteno je iz Savjeta Evropske unije (EU).\nDomaćin Samita biće predsjednik Vlade Slovenije Janez Janša, a taj događaj okupiće šefove država ili vlada zemalja članica EU i njihove kolege sa Zapadnog Balkana.\nSamitom će predsjedavati predsjednik Evropskog savjeta Šarl Mišel, koji će predstavljati EU zajedno sa predsjednicom Evropske komisije (EK), Ursulom fon der Lajen.\nKako je ranije saopšteno iz Evropske komisije, Samit će biti važna prilika ne samo za potvrdu evropske perspektive Zapadnog Balkana i dalju integraciju regiona, već će dati dodatni podsticaj implementaciji Ekonomskog i investicionog plana, „koji je u srži angažmana EU sa regionom“ .\nSamitu će prethoditi neformalna večera šefova država ili vlada EU.\nSedmicu prije Samita u Sloveniji, predsjednica Evropske komisije Ursula fon der Lajen posjetiće svih šest zemalja Zapadnog Balkana, kako bi “poslala snažan signal posvećenosti procesu pristupanja“. Lajenova će, kako je najavljeno, u Crnoj Gori boraviti 29. septembra.\nSavjet Evrope CG-EU Samit EU-Zapadni Balkan\nReforma pravosuđa prioritet i SE i Vrhovnog suda\n"Očekujemo da CG bude prva naredna članica EU"\nPitanje pristupanja postaviti visoko na agendi EU\nUrediti sistemski odgovor na korpuciju i politizaciju u sportu


Uporedite cene za HP QA184AA, HP QA 184AA komentari\nUpozorenje: cene, linkovi i specifikacije proizvoda za HP QA184AA su postavile naše listane online prodavnice. Molimo obavestite nas ukoliko naiđete na neku grešku.\nPregled: HP QA184AA\nPronađite najbolju ponudu za HP QA184AA na portalu ShopMania. Možete kupovati HP QA184AA u stotinama pouzdanih online prodavnica koje isporučuju na teritoriji cele Srbije, po najboljim cenama za HP QA184AA. Pročitajte komentare kupaca u našoj grupi, pogledajte slike HP QA184AA i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije tastature i miševi, i kupite po najnižim mogućim cenama HP QA 184AA i hiljade drugih sličnih proizvoda.\nHP QA 184AA - Slična pretraga: HP QA 184AA, HP QA 184 AA, HP QA184 AA, HPQA184AA


Mihajlović sa švedskim ambasadorom i UNDP: Još milion i po dolara za borbu protiv nasilja nad ženama | Novinska agencija Beta\nDRUšTVO | 30.11.2020 14:35 > 30.11 14:35\nU projekat "Integrisani odgovor na nasilje nad ženama i devojčicama" biće uloženo još 1,5 miliona dolara, najavljeno je danas na sastanku potpredsednice Vlade Srbije i predsednice Кoordinacionog tela za rodnu ravnopravnost Zorane Mihajlović sa ambasadorom Švedske Janom Lundinom i stalnom predstavnicom Programa Ujedinjenih nacija za razvoj (UNDP) Fransin Pikap.\nMihajlović je poručila ženama i devojčicama koje trpe nasilje da prijave nasilnike i da nisu same.\n"Ovo je poruka i svima drugima koji znaju da neko pored njih trpi nasilje da to i prijave, zato što institucije sistema postoje, svi smo tu zajedno i jedini način da se izborimo jeste da svako od nas da svoj doprinos", rekla je ona.\nPodsetila je da je u prethodnih 10 godina od nasilja stradalo 320 žena i da je više od 450 dece ostalo bez majki.\n"Prosečno gledano, na svakih 10 dana jedna žena je izgubila život, ove godine njih 22 su ubijene. Nasilje nije samo pitanje rada institucija, o tome svi moramo više da govorimo i da jednog dana dodjemo do rečenice nulta tolerancija na nasilje", rekla je Mihajlović.\nNavela je da je u okviru projekta "Integrisani odgovor na nasilje nad ženama i devojčicama" u prethodnih 10 godina uloženo 4,4 miliona dolara.\n"U narednom periodu mnogo više ćemo se baviti procenom rizika da do nasilja ponovo ne dodje, radićemo više sa mladim ljudima, jer danas svaki četvrti mladić smatra da jedan šamar nije ništa strašno i da je seksualno uznemiravanje faza odrastanja, a svaki deseti da je normalno ponekad tući svoju partnerku. Važno je da na prevenciji i zaštiti radimo 365 dana, a ne samo kada se nasilje desi", kazala je Mihajlović.\nŠvedski ambasador je rekao da je sprečavanje nasilja nad ženama od značaja i za EU integracije i Poglavlje 23 koje se +odnosi na vladavinu prava.\n"U novoj fazi projekta bavićemo se nasiljem na sveobuhvatan način, od preventivnog rada sa mladima i roditeljima, podrške nacionalnim isntitucijama, do rada sa počiniocima. Integrativan pristup sa Vladom Srbije i na čelu sa Кoordinacionim telom pokazao se kao najadekvatniji. Zahvalni smo potpredsednici Mihajlović za posvećenost, angažovanost i strateško usmeravanje na celokupnoj agendi rodne ravnopravnosti", rekao je Lundin.\nFransin Pikap podsetila je da UNDP i druge agencije Ujedinjenih nacija koje učestvuju u zajedničkom projektu UNICEF, UN Women i UNFPA već deceniju pružaju podršku institucijama i nevladinim organizacijama u Srbiji, u njihovim naporima da spreče nasilje i osiguraju zaštitu žena i dece koji su mu izloženi.\n"Zajednički napori agencija UN-a, u saradnji sa nacionalnim partnerima, i uz podršku Vlade Švedske, doprineli su efikasnoj primeni medjunarodnih konvencija, kao i nacionalnih zakona u ovoj oblasti. Imajući u vidu apel UN da niko ne bude izostavljen, u prethodne tri godine prioritet nam je bio da obezbedimo ujednačen odgovor svih institucija na nasilje, kao i jednak kvalitet usluga podrške ženama i devojčicama koje su preživele nasilje, u svim lokalnim sredinama", rekla je ona.\nDodala je da je u clju unapredjena zaštita od nasilja obučeno smo više od 1.000 policajaca, tužilaca, radnika centara za socijalni rad, zdravstvenih i obrazovnih radnika.\n"U narednom periodu podrška UNDP-a, UNICEF-a, UN Women i UNFPA u Srbiji biće usmerena na edukaciju javnosti o problemu nasilja nad ženama i devojčicama i unapredjenje primene postojećeg zakonodavstva, kako bi se smanjio rizik od eskalacije i ponavljanja nasilja, podstaklo prijavljivanje nasilja i obezbedila bolja zaštita za žene i devojčice iz ranjivih grupa", istakla je Pikap.